text:
39/2015. (VII. 28.) HM utasítása a tiszti, altiszti és legénységi fokozati vizsgák előkészítéséről, valamint a tananyagtartalom kialakításával kapcsolatos feladatok végrehajtásáról.
A honvédelemről és a  Magyar Honvédségről, valamint a  különleges jogrendben bevezethető intézkedésekről szóló 2011. évi
CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet 2. § (5) bekezdése alapján a következő
utasítást adom ki:
1. Általános rendelkezések 1. § (1) Az  utasítás hatálya a  Honvédelmi Minisztériumra (a továbbiakban: HM), a  honvédelmi miniszter (a továbbiakban:
miniszter) irányítása alá tartozó központi hivatalokra, a miniszter közvetlen alárendeltségébe tartozó szervezetekre,
a miniszter fenntartói irányítása alá tartozó köznevelési intézményre, valamint a Magyar Honvédség (a továbbiakban:
MH) katonai szervezeteire (a továbbiakban együtt: honvédelmi szervezetek) terjed ki.
(2) Felkérem a  Nemzeti Közszolgálati Egyetem (a továbbiakban: NKE) rektorát, hogy biztosítsa az  utasításban
meghatározott feladatok végrehajtását, továbbá intézkedjen a  jelen utasításban meghatározott feladatok
végrehajtásához szükséges humánerőforrás-igény meghatározására.
2. § Az utasítás alkalmazásában
1. fokozati vizsga: az  oldalirányú karrierrendszer működtetése érdekében, szakmacsoportonként és
állománycsoportonként differenciáltan végrehajtott olyan számonkérés, ahol a résztvevők önálló felkészülést
követően, a  meghirdetett vizsgaidőpontokban, speciális katonai ismeretekből tesznek tanúbizonyságot
felkészültségükről;
2. KVK: Katonai Vizsgaközpont, amely az NKE Hadtudományi és Honvédtisztképző Kar (a továbbiakban: NKE HHK)
szervezetében működő, a  tiszti és altiszti fokozati vizsgák előkészítéséért, végrehajtásáért és ellenőrzéséért
felelős szervezet;
3. szakmacsoport felelős szervezet: az  1.  mellékletben meghatározott, a  munkakörcsaládok meghatározott
csoportosításával kialakított egységek felelős szervezete;
4. szakmai felelős szervezet: a munkakör-gazdálkodással kapcsolatos feladatokról szóló 9/2014. (II. 12.) HM utasítás
2. § 5. pontja szerinti szervezet;
5. tananyag: a  kijelölt szakmai felelős szervezetek által, a  HVK Személyzeti Csoportfőnökség (a továbbiakban:
HVK SZCSF) koordinálásával szakmacsoportonként és állománycsoportonként differenciáltan összeállított és
a Honvéd Vezérkar főnöke (a továbbiakban: HVKF) által jóváhagyott speciális katonai ismeretanyag;
6. vizsgaanyag: a  tananyag alapján összeállított, a  szakmacsoport felelős szervezetek és a  szakmai felelős
szervezetek által validált és jóváhagyott, a fokozati vizsga alapját képező kérdésgyűjtemény.
2. A fokozati vizsgák előkészítésének feladatai 3. § (1) A HM Humánpolitikai Főosztály (a továbbiakban: HM HPF), a HVK SZCSF-fel, az MH Kiképzési és Doktrinális Központtal
(a továbbiakban: MH KDK), valamint az  NKE HHK-val együttműködésben kidolgozza a  tiszti és altiszti fokozati
vizsgáztatás rendszerét 2015. augusztus 31-ig.
(2) A HM HPF a HVK SZCSF-fel, valamint az MH Vezénylő Zászlóssal együttműködésben – az MH KDK szakmai javaslatai
figyelembevételével – kidolgozza a legénységi fokozati vizsgáztatás rendszerét 2015. augusztus 31-ig.
(3) Az MH KDK – a Katonai Vizsgaközpontban végrehajtandó vizsgáztatás előkészítéséről, valamint a tananyagtartalom
kialakításával kapcsolatos feladatok végrehajtásáról szóló 56/2013. (IX. 20.) HM utasítás (a továbbiakban: Utasítás) 4. §
(1)  bekezdésében megjelölt szervezetekkel együttműködésben – a  szakmai követelmények mennyiségének
csökkentése, valamint az általános katonai ismeretek hangsúlyosabbá tétele, továbbá a minősítő vizsgának a fokozati
vizsgához történő illesztése érdekében felülvizsgálja a minősítő vizsgák tananyagát, és a HVKF részére javaslatot tesz
a tananyagok profiltisztítására 2015. augusztus 31-ig.
(4) A HVKF jóváhagyását követően az MH KDK – a KVK által üzemeltetett ILIAS rendszerben történő módosítás érdekében –
a módosított tananyagot és vizsgaanyagot megküldi az NKE HHK részére az interneten történő közzététel érdekében.
(5) A HVK Híradó, Informatikai és Információvédelmi Csoportfőnökség – a KVK-tól és a HVK SZCSF-től kapott információk
alapján – felméri a már kialakított vizsgahelyek számát, és biztosítja a fokozati vizsgák eredményes végrehajtásához
szükséges informatikai eszközöket.
3. A tiszti és altiszti fokozati vizsgák tananyagának és vizsgaanyagának kidolgozása
4. § (1) A HVK SZCSF – a szakmai felelős szervezetek bedolgozását követően, az adott szakmacsoport felelős szervezetek által
megküldött javaslat alapján – összeállítja a szakmacsoportonként és állománycsoportonként differenciált tananyagot,
és a HVKF által történt jóváhagyást követően 2015. szeptember 30-ig megküldi a KVK részére.
(2) A  KVK kidolgozza a  szakmacsoport felelős szervezetekkel és a  szakmai felelős szervezetekkel együttműködve
a  szakmacsoportonként és állománycsoportonként differenciált vizsgaanyagokat, ezt követően a  szakmacsoport
felelős szervezetekkel és a szakmai felelős szervezetekkel validáltatja azokat.
(3) A KVK 2015. december 15-ig hivatalos honlapján közzéteszi a fokozati vizsgák HVKF által jóváhagyott tananyagát.
4. A legénységi fokozati vizsgák tananyagának és vizsgaanyagának kidolgozása
5. § (1) Az MH Vezénylő Zászlós – a legénységi fokozati vizsgák tananyagának és vizsgaanyagának kidolgozása érdekében –
a honvédelmi szervezetek egység szintű vezénylő zászlósainak (a továbbiakban: vezénylő zászlósok) javaslata alapján,
a  honvédelmi szervezetek altiszti állományából történő kijelöléssel, kidolgozó munkacsoportot (a továbbiakban:
Munkacsoport) hoz létre.
(2) A Munkacsoport vezetője az MH Vezénylő Zászlós.
 (3) A  Munkacsoport összeállítja a  legénységi állomány számára javasolt szakirodalom-jegyzéket, valamint kidolgozza
a speciális katonai tananyagot és a vizsgatesztkérdéseket, amelyeket 2015. szeptember 30-ig jóváhagyásra felterjeszt
a HVKF részére.
(4) A jóváhagyott vizsgatesztkérdéseket a Munkacsoport vezetője a vezénylő zászlósok részére eljuttatja.
 (5) A  vezénylő zászlósok megszervezik a  honvédelmi szervezet állományában a  fokozati vizsga letételére kötelezett
legénységi állomány fokozati vizsgáztatását, és összeállítják a  vizsgatesztet a  jóváhagyott vizsgatesztkérdések
felhasználásával az egyes legénységi fokozati vizsgákra.
5. A tiszti és altiszti fokozati vizsgákkal kapcsolatos egyéb rendelkezések
6. § (1) A próbavizsgáztatást 2015. december 20-ig a KVK hajtja végre. A próbavizsgák végrehajtására a HVK SZCSF javaslata
alapján a HVKF szakmacsoportonként és rendfokozatonként 3-3 főt jelöl ki.
(2) Az NKE HHK dékánja a fokozati próbavizsgák eredményéről, tapasztalatairól azok befejezését követő egy hónapon
belül a  HVK SZCSF útján jelentést terjeszt fel a  HVKF részére, amelyet tájékoztatásul megküld a  HM HPF részére.
A  jelentés tartalmazza a  vizsgákhoz tartozó kérdésszámra, a  vizsga időtartamára, valamint a  vizsgára történő
felkészülési időre vonatkozó javaslatot is, amelyet a HVKF hagy jóvá.
(3) A KVK 2016. március 1-jétől végzi a fokozati vizsgák végrehajtását.
 (4) Az NKE HHK első alkalommal 2016. február 15-ig, ezt követően minden év február 15-ig az NKE hivatalos honlapján
közzéteszi a tárgyévre vonatkozó fokozati vizsgaidőpontokat és vizsgahelyszíneket.
 (5) Az NKE HHK – a HVK SZCSF-fel együttműködve – minden év december 31-ig felülvizsgálja a tárgyévi vizsgaanyagokat.
 (6) A vizsgaanyag felülvizsgálatát a szakmai felelős szervezetek önállóan is kezdeményezhetik az adott szakmacsoport
felelős szervezetnél.
 (7) Az NKE HHK dékánja a  tiszti és altiszti fokozati vizsgákkal kapcsolatos feladatok végrehajtásáról és vizsgáztatással
kapcsolatos tapasztalatokról tárgyévet követő év január 31-ig a HVK SZCSF útján jelentést terjeszt fel a HVKF részére,
amelyet tájékoztatásul megküld a HM HPF részére.
(8) A vizsgaanyagok felülvizsgálatában a szakmacsoport felelős szervezetek a HVK SZCSF megkeresése alapján vesznek
részt azzal, hogy az illetékességi körükbe tartozó tárgyévi vizsgaanyag felülvizsgálatát önállóan is kezdeményezhetik
a HVK SZCSF-nél.
6. A legénységi fokozati vizsgákkal kapcsolatos egyéb rendelkezések
7. § (1) A próbavizsgáztatást 2015. december 20-ig a vezénylő zászlósok hajtják végre. A próbavizsgák végrehajtására az adott
honvédelmi szervezet állományából, az alacsonyabb szintű vezénylő zászlósok és szakasz altisztek javaslata alapján,
a honvédelmi szervezet parancsnoka, vezetője rendfokozatonként 10-10 főt jelöl ki.
(2) Az MH Vezénylő Zászlós a legénységi fokozati vizsgákkal kapcsolatos feladatok végrehajtásáról és a vizsgáztatással
kapcsolatos tapasztalatokról tárgyévet követő év január 31-ig a HVK SZCSF útján jelentést terjeszt fel a HVKF részére,
amelyet tájékoztatásul megküld a HM HPF részére.
(3) Az MH Vezénylő Zászlós a legénységi fokozati próbavizsgák eredményéről, tapasztalatairól azok befejezését követő
30. napig a HVK SZCSF útján jelentést terjeszt fel a HVKF részére, amelyet tájékoztatásul megküld a HM HPF részére.
(4) A vezénylő zászlósok 2016. március 1-jétől végzik a fokozati vizsgák végrehajtását.
 (5) A  tárgyévi vizsgák befejezését követően a  Munkacsoport minden év december 31-ig felülvizsgálja a  kiadott
vizsgaanyagokat, amelyhez a javaslatokat a vezénylő zászlósok a tárgyévi vizsgák tapasztalatai alapján küldik meg.
 (6) A  pontosított vizsgaanyagot a  Munkacsoport vezetője jóváhagyásra felterjeszti a  HVKF részére. A  jóváhagyást
követően a vizsgaanyagot a Munkacsoport vezetője eljuttatja a vezénylő zászlósok részére, akik intézkednek annak
beépítésére a következő vizsgáztatási időszakban.
7. Záró rendelkezések 8. § Ez az utasítás a közzétételét követő napon lép hatályba.
Dr. Hende Csaba s. k.,
 honvédelmi miniszter


type: legislation

jurisdiction: Hungary

text:
13/2011. (II. 22.) Korm. rendelete a kettős felhasználású termékek külkereskedelmi forgalmának engedélyezéséről.
A Kormány az európai uniós csatlakozással összefüggő egyes törvénymódosításokról, törvényi rendelkezések hatályon kívül
helyezéséről, valamint egyes törvényi rendelkezések megállapításáról szóló 2004. évi XXIX. törvény 140/E. § (1) és (3) bekezdésében
kapott felhatalmazás alapján, az Alkotmány 35. § (1) bekezdés b) pontjában meghatározott feladatkörében eljárva
a következőket rendeli el:
I. FEJEZET
ÁLTALÁNOS RENDELKEZÉSEK 1. A rendelet hatálya
1. § (1) E rendelet hatálya kiterjed:
a) a 428/2009/EK tanácsi rendelet hatálya alá tartozó kettős felhasználású termékek kivitelére és az Európai Unión
belüli transzferjére;
b) a 428/2009/EK tanácsi rendelet hatálya alá tartozó kettős felhasználású termékekkel végzett brókerügyletre;
c) a 428/2009/EK tanácsi rendelet hatálya alá tartozó kettős felhasználású termékeknek az Európai Unió
vámterületén keresztül történő tranzitjára;
d) a 428/2009/EK tanácsi rendelet hatálya alá tartozó kettős felhasználású termékeknek az Európai Unión kívüli
országokból a Magyar Köztársaság területére történő behozatalára, továbbá bármely egyéb kettős felhasználású
termék behozatalára, amennyiben az exportáló ország illetékes hatósága a kivitel jóváhagyásának feltételeként
a magyar állam hivatalos garanciavállalását (Nemzetközi importigazolás) igényli, és
e) az 1997. évi CIV. törvénnyel kihirdetett, a vegyi fegyverek kifejlesztésének, gyártásának, felhalmozásának és
használatának tilalmáról, valamint megsemmisítéséről szóló, Párizsban, 1993. január 13-án aláírt egyezmény
(a továbbiakban: Vegyi fegyver Tilalmi Egyezmény) 1. Mellékletének hatálya alá tartozó vegyi anyagoknak
a Magyar Köztársaság területére vagy annak területéről történő transzferjére.
(2) E rendelet együttesen alkalmazandó a 428/2009/EK tanácsi rendelettel.
2. Értelmező rendelkezések 2. § E rendelet alkalmazásában
1. Behozatal:
a) olyan kereskedelmi ügylet, amelynek során az Európai Unió vámterületén kívüli területről nem közösségi árut
hoznak be a Magyar Köztársaság területére, ideértve a vámszabad területre, a tranzitterületre történő behozatalt
is;
b) az Európai Unió vámterületén kívüli területről a Közösségi Vámkódex létrehozásáról szóló 2913/1992/EGK tanácsi
rendelet (a továbbiakban: Közösségi Vámkódex) 114. cikkében foglalt aktív feldolgozásra beérkező áru,
a 137. cikkében meghatározott ideiglenes behozatalra kerülő áru, a 145. cikkében foglaltak szerint passzív
feldolgozásra kivitt áru visszahozatala, valamint a 185. cikkében meghatározott tértiáru behozatala, vagy
c) szoftver vagy technológia átvétele elektronikus eszközök, telefax vagy telefon útján az Európai Unió vámterületén
kívülről a Magyar Köztársaság területére.
2. Behozatali nyilatkozat: az okirat, amelyben egy személy meghatározott formában és módon kinyilvánítja szándékát,
hogy kettős felhasználású terméket kíván behozatali eljárás alá vonni.
3. Címzett: az a személy, aki a kereskedelmi ügylet jellegétől függetlenül a kettős felhasználású terméket behozza, és
rendelkezési joga van a termék felett.
4. Ellenőrzési jegyzékszám: a 428/2009/EK tanácsi rendelet I. mellékletében felsorolt kettős felhasználású termékhez
rendelt kódszám.
5. Importőr: az a személy,
a) akinek nevében a behozatali nyilatkozatot teszik;
b) aki a nyilatkozat elfogadásakor az Európai Unión kívüli harmadik országbeli fél szerződő partnere, és jogosult
a termék Európai Unió vámterületén kívülről a Magyar Köztársaság területére történő beszállításának
végrehajtására, továbbá amennyiben nem kötöttek behozatali szerződést vagy a szerződő fél nem saját nevében
tevékenykedik, akkor a terméknek a Magyar Köztársaság területére történő beszállítására szóló jogosultság
a meghatározó, vagy
c) aki úgy dönt, hogy elektronikus úton, telefaxon vagy telefonon szoftvert vagy technológiát hoz be a Magyar
Köztársaság területére.
6. Külkereskedelmi forgalom: a vállalkozás külkereskedelmi ügyletének eredménye.
7. Műszaki támogatás: a javításhoz, fejlesztéshez, gyártáshoz, összeszereléshez, teszteléshez, karbantartáshoz és minden
egyéb műszaki szolgáltatáshoz kapcsolódó műszaki tevékenység, amely lehet betanítás, képzés, munkatapasztalatok
vagy készségek átadása vagy konzultációs szolgáltatások nyújtása és magukban foglalják a támogatás szóbeli formáit.
8. Nemzeti Általános Exportengedély: a 428/2009/EK rendelet 2. cikk 11. bekezdése szerint, meghatározott termékre és
meghatározott célországra (célországokra) kiadott exportengedély, mely alapján az exportőr az abban foglaltak
szerint, külön engedélyezési eljárás lefolytatása nélkül folytathat külkereskedelmi tevékenységet.
9. Nemzetközi non-proliferációs kötelezettség: az Ausztrália Csoport, a Rakétatechnológia Ellenőrzési Rendszer, a Nukleáris
Szállítók Csoportja, a Wassenaari Megállapodás, a Zangger-bizottság, valamint a Vegyi fegyver Tilalmi Egyezmény,
az 1970. évi 12. törvényerejű rendelettel kihirdetett, az Egyesült Nemzetek Szervezete Közgyűlésének XXII. ülésszakán,
1968. június 12-én elhatározott, a nukleáris fegyverek elterjedésének megakadályozásáról szóló szerződés, az 1975. évi
11. törvényerejű rendelettel kihirdetett, a bakteriológiai (biológiai) és toxin-fegyverek kifejlesztésének, előállításának és
tárolásának megtiltásáról és e fegyverek megsemmisítéséről szóló, az Egyesült Nemzetek Szervezete XXVI. ülésszakán,
1971. december 10-én elfogadott egyezmény (a továbbiakban: Biológiai- és Toxin-fegyver Tilalmi Egyezmény).
10. Nukleáris kettős felhasználású termék: a 428/2009/EK tanácsi rendelet I. melléklete „0 kategóriájában” és az „1–9 kategóriáiban”
felsorolt a ..200-..299 végződésű sorszámok alatt szereplő termék.
11. Szolgáltatás: minden olyan műszaki támogató tevékenység, amely a kettős felhasználású termék javításával,
fejlesztésével, gyártásával, összeszerelésével, minőségi vizsgálatával, üzemeltetésével, karbantartásával vagy bármely
más műszaki szolgáltatással kapcsolatos.
12. Transzfer: a 428/2009/EK tanácsi rendelet IV. mellékletében felsorolt kettős felhasználású, valamint a Vegyi fegyver
Tilalmi Egyezmény 1. Mellékletének hatálya alá tartozó terméknek az Európai Unió vámterületén belüli átadása.
13. Vállalkozás: az olyan jogi személy vagy jogi személyiség nélküli jogalany, amely elsődlegesen üzletszerű gazdasági
tevékenység folytatása céljából jött létre, továbbá az egyéni vállalkozó; az állam, a helyi önkormányzat, a költségvetési
szerv, az egyesület, a köztestület, valamint az alapítvány.
14. Végfelhasználó: az a személy, aki e rendelet hatálya alá tartozó ügylet eredményeképpen a kettős felhasználású
terméket ténylegesen használja.
15. Végfelhasználói Nyilatkozat: az a nyilatkozat, amelyet a végfelhasználó, címzett tesz, és amelyben vállalja, hogy a kettős
felhasználású terméket kizárólag a nyilatkozatban megjelölt feltételekkel és módon fogja felhasználni.
3. Nyilvántartásra vonatkozó szabályok 3. § (1) E rendelet hatálya alá tartozó tevékenységet csak az végezhet, akit a Magyar Kereskedelmi Engedélyezési Hivatal
Haditechnikai és Exportellenőrzési Hatósága (a továbbiakban: Hivatal) az európai uniós csatlakozással összefüggő
egyes törvénymódosításokról, törvényi rendelkezések hatályon kívül helyezéséről, valamint egyes törvényi
rendelkezések megállapításáról szóló 2004. évi XXIX. törvény 140/A.–140/B. §-a szerinti nyilvántartásba vett.
(2) A nyilvántartásba vételi kérelemhez a kérelmezőnek be kell nyújtania
a) a közösségi vámjog végrehajtásáról szóló 2003. évi CXXVI. törvény 17. § (1) bekezdésében meghatározott
vámazonosító számát (a továbbiakban: EORI szám);
b) a személyét hitelesen azonosító iratot: cégkivonatot, alapító okiratot vagy személyazonosító igazolványt vagy
ezen iratok valamelyikének hiteles másolatát;
c) a részéről kötelezettségvállalásra jogosult személy aláírásának hitelességét tanúsító iratot: közjegyzői
aláírás-hitelesítéssel ellátott címpéldány vagy ügyvéd által cégbejegyzési, változásbejegyzési eljárásban való
közreműködés során ellenjegyzett aláírás-minta, személyazonosító igazolvány másolatát, és
d) az adóazonosító számát.
(3) Az 1. § (1) bekezdés a)–c) pontja szerinti tevékenységekhez a 3. § (2) bekezdésében foglaltakon túl a nyilvántartásba
vételi kérelemhez a kérelmezőnek be kell nyújtania
a) nem természetes személy esetében a vállalkozás irányításában részt vevő exportellenőrzésért felelős vezető
kijelöléséről szóló és a Hivatallal való kapcsolattartásra felhatalmazott személy képviseleti jogosultságát igazoló
iratot, és
b) a nem természetes személy vezetője által jóváhagyott Belső Ellenőrzési Programot.
(4) A (3) bekezdés b) pontjában említett Belső Ellenőrzési Program a 428/2009/EK tanácsi rendelet 20. cikk
(1)–(2) bekezdésében foglaltak szabályozásán túl:
a) szabályozza az e rendelet hatálya alá eső tevékenységben részt vevő személyek feladatkörét és felelősségét;
b) szabályozza a 428/2009/EK tanácsi rendelet, valamint e rendelet előírásainak vállalkozáson belüli betartatását;
c) intézkedési tervben rendelkezik az esetleges jogsértés következményeinek felszámolásáról.
4. § (1) A nyilvántartásba vett kérelmező a nyilvántartási adatokban bekövetkezett változást nyolc napon belül köteles
bejelenteni a Hivatalnak.
(2) A Hivatal törli a nyilvántartásból azt, aki öt naptári éven keresztül nem végez az e rendelet hatálya alá tartozó
tevékenységet.
4. Közös eljárási szabályok 5. § (1) A kérelmeket a Hivatal honlapján közzétett formanyomtatványok kitöltésével a Hivatalhoz kell benyújtani.
(2) A benyújtott kérelmekben, valamint az azokhoz csatolt okmányokban foglalt valamennyi adat valódiságáért, a kettős
felhasználású termék ellenőrzési jegyzékszámának megadásáért a kérelmező felel.
(3) Az e rendelet hatálya alá tartozó ügyletekkel kapcsolatos, a 428/2009/EK tanácsi rendelet 20. cikk (1) bekezdése szerinti
okmányokat az ügyfélnek az adott ügylet lebonyolítási év utolsó napjától számított öt évig kell megőriznie és hatósági
ellenőrzés során kérésre bemutatnia.
(4) Az 1. § (1) bekezdésében meghatározott ügyletekkel összefüggő vámeljárásban, a kérelmezőnek az egységes
vámáru-nyilatkozat 44. rovatában fel kell tüntetnie az engedélyen vagy a Nemzetközi importigazoláson szereplő
árumegnevezést, ellenőrzési jegyzékszámot, Közösségi Általános Exportengedély használata esetén annak azonosító
számát. Vegyi anyagok esetében a vegyületet egyedileg azonosító számot (a továbbiakban: CAS számot)
a kérelmezőnek az egységes vámáru-nyilatkozat 31. rovatában kell feltüntetnie.
II. FEJEZET
A KETTŐS FELHASZNÁLÁSÚ TERMÉKEK KIVITELÉNEK, TRANSZFERJÉNEK, TRANZITJÁNAK
ÉS A BRÓKERÜGYLET ENGEDÉLYEZÉSE, VALAMINT AZ EGYES KATONAI CÉLÚ MŰSZAKI SEGÍTSÉGNYÚJTÁSOK
ELLENŐRZÉSE
5. A kettős felhasználású termékek külkereskedelmére kiadható engedélyek
6. § Az export, a transzfer- és a tranzitengedélyek iránti kérelmet az 1. melléklet A) részében meghatározott tartalommal,
a brókerügyleti engedély iránti kérelmet az 1. melléklet B) részében meghatározott tartalommal kell a Hivatalhoz
benyújtani.
7. § A 428/2009/EK tanácsi rendelet 4. cikk (1)–(4) bekezdésén túl engedélyköteles a 428/2009/EK tanácsi rendelet
I. mellékletében fel nem sorolt kettős felhasználású termékek kivitele akkor is, ha az exportőr alappal feltételezheti,
hogy ezt a terméket részben vagy egészben a 428/2009/EK tanácsi rendelet 4. cikk (1) bekezdésben említett célra
szánják vagy szánhatják.
8. § A kivitelre vonatkozó rendelkezéseket a természetes személyek határátlépésével meg valósuló technológia átadásra is
alkalmazni kell.
6. Egyedi Exportengedély 9. § (1) A 428/2009/EK tanácsi rendelet I. mellékletében felsorolt kettős felhasználású termék kiviteléhez egy exportőrre,
valamint egy címzettre és egy végfelhasználóra hatályos Egyedi Exportengedély szükséges.
(2) Az Egyedi Exportengedély egy évig hatályos és a lejárta előtt legalább harminc nappal benyújtott hosszabbítás iránti
kérelemre, egy alkalommal, legfeljebb egy évvel meghosszabbítható.
(3) A kérelemhez csatolni kell a végfelhasználó, a címzett cégjegyzésre jogosult képviselője által hitelesített
Végfelhasználói Nyilatkozatot, melynek tartalmaznia kell:
a) a végfelhasználó, a címzett pontos megnevezését, a székhely és a tevékenysége pontos meghatározását;
b) az importált termék leírását, mennyiségét és értékét;
c) a termék felhasználásának egyértelmű meghatározását és pontos rendeltetési helyét, és
d) a kifejezett kötelezettségvállalást arról, hogy az importált termék a fuvarozás során nem kerül reexportálásra,
átadásra vagy út közbeni eltérítésre.
(4) A Hivatal az exportőrtől kérhet Nemzetközi Importigazolást, vagy a címzett, végfelhasználó megfelelő külföldi
szervezete, a magyar külképviselet által érvényesített Végfelhasználói Nyilatkozatot.
7. Globális Exportengedély 10. § (1) A 428/2009/EK tanácsi rendelet I. mellékletében felsorolt kettős felhasználású termékek kiviteléhez egy exportőrre és
egy vagy több meghatározott rendeltetési országra hatályos Globális Exportengedély adható ki.
(2) A Globális Exportengedély legfeljebb három évre adható és a lejárta előtt legalább harminc nappal benyújtott
hosszabbítás iránti kérelemre, egy alkalommal, legfeljebb egy évvel meghosszabbítható.
(3) A Globális Exportengedély legalább egyéves exportellenőrzési gyakorlattal és a Globális Exportengedély használatát
is szabályozó Belső Ellenőrzési Programmal rendelkező kérelmező részére adható ki.
(4) Az exportőr kérelméhez csatolni kell a cégjegyzésre jogosult személy azon nyilatkozatát, amelyben kötelezettséget
vállal valamennyi exportügylet tekintetében az alábbi feltételek betartására:
a) az engedélyt kizárólag az abban megjelölt kettős felhasználású termékekre és rendeltetési országokra használja
fel;
b) a számlákon és a szállítási okmányokon feltünteti a Globális Exportengedély azonosító adatait: engedélyszámot
és hatályossági dátumot;
c) a szerződéskötésnél vagy annak visszaigazolásánál bekéri a címzett, a végfelhasználó a 9. § (3) bekezdésében
meghatározott tartalmú Végfelhasználói Nyilatkozatát.
(5) A naptári év végétől számított harminc napon belül az exportőr köteles megküldeni a Hivatalnak a Globális
Exportengedély rendjében lebonyolított exportügyleteinek az összesítését, amelynek tartalmaznia kell:
a) az értékesített termék megnevezését, mennyiségét és értékét;
b) az ellenőrzési jegyzékszámát;
c) a kapcsolódó vámtarifa besorolást;
d) a rendeltetési országot;
e) a címzett, a végfelhasználó részletes adatait;
f) az értékesítés dátumát, és
g) hogy a kivitel végleges vagy ideiglenes.
8. Nemzeti Általános Exportengedély 11. § (1) A Nemzeti Általános Exportengedély olyan a 428/2009/EK tanácsi rendelet I. mellékletében felsorolt – a II. melléklet
2. részében részletezettek kivételével – kettős felhasználású termékekre és célországokra adható ki, amelyek
a Magyar Köztársaság és az Európai Unió szempontjából semmilyen módon nem jelentenek kül- és biztonságpolitikai
veszélyt vagy kockázatot.
(2) A Hivatal a Nemzeti Általános Exportengedélyt hivatalból adja ki és azt a honlapján közzéteszi, legkésőbb
a hatályossági idő kezdőnapját megelőző 8. napon.
(3) A Hivatal a Nemzeti Általános Exportengedély kiadásáról a (2) bekezdésben meghatározott közzététellel egyidejűleg
döntését közli a külpolitikáért felelős miniszterrel, a külgazdaságért és a Kárpát-medencei Gazdasági Övezet
gazdaságfejlesztéséért felelős miniszterrel, a rendészetért felelős miniszterrel, a katasztrófák elleni védekezésért
felelős miniszterrel, a Nemzeti Adó- és Vámhivatal, az Információs Hivatal, az Alkotmányvédelmi Hivatal, a Katonai
Felderítő Hivatal, a Katonai Biztonsági Hivatal és a Nemzetbiztonsági Szakszolgálat vezetőivel.
12. § (1) A Nemzeti Általános Exportengedély – a tárgyától függően – években kifejezett határozott vagy határozatlan
időtartamra adható ki.
(2) A határozott időtartamra kiadott Nemzeti Általános Exportengedély hatályának időpontját a Hivatal annak lejárata
előtt hivatalból jogosult meghosszabbítani.
(3) A határozott vagy határozatlan időtartamra kiadott Nemzeti Általános Exportengedély a hatályossági ideje alatt
módosítható.
(4) A kettős felhasználású termék Nemzeti Általános Exportengedély alapján lebonyolított kiviteléhez kapcsolódó
fuvarokmányon a 2. melléklet szerinti nyilatkozatot fel kell tüntetni.
(5) A naptári év végétől számított harminc napon belül az exportőr köteles megküldeni a Hivatalnak a Nemzeti Általános
Exportengedélyezés rendjében lebonyolított exportügyletei összesítését, melynek tartalmaznia kell:
a) a termék megnevezését, mennyiségét és értékét;
b) az ellenőrzési jegyzékszámát;
c) a kapcsolódó vámtarifa besorolásokat;
d) a rendeltetési országot;
e) a címzett, a végfelhasználó részletes adatait;
f) az értékesítés dátumát, és
g) hogy a kivitel végleges vagy ideiglenes.
9. Közösségi Általános Exportengedély 13. § (1) A Közösségi Általános Exportengedély kiadására jogosult szervezet az Európai Unió.
(2) A 428/2009/EK tanácsi rendelet II. mellékletében meghatározott kettős felhasználású termék, valamint rendeltetési
országok esetében – az ott meghatározott feltételekkel és előírások figyelembevételével – a kivitel a Közösségi
Általános Exportengedély (Exportengedélyek) alapján bonyolítható le.
(3) A Közösségi Általános Exportengedély alapján lebonyolított kettős felhasználású termék kiviteléhez kapcsolódó
fuvarokmányokon a 3. melléklet szerinti nyilatkozatot fel kell tüntetni.
(4) A naptári év végétől számított harminc napon belül az exportőr köteles megküldeni a Hivatalnak a közösségi általános
exportengedélyezés alapján lebonyolított export-ügyletei összesítését, melynek tartalmaznia kell:
a) a termék megnevezését, mennyiségét és értékét;
b) az ellenőrzési jegyzékszámát;
c) a kapcsolódó vámtarifa besorolásokat;
d) a rendeltetési országot;
e) a címzett, a végfelhasználó részletes adatait;
f) az értékesítés dátumát, és
g) hogy a kivitel végleges vagy ideiglenes.
10. Az exportengedély iránti kérelem elbírálása 14. § (1) A Hivatal az engedélyeket a külpolitikáért felelős miniszter állásfoglalása alapján és – a kérelem tárgyától függően –
a külgazdaságért és a Kárpát-medencei Gazdasági Övezet gazdaságfejlesztéséért felelős miniszter, a rendészetért
felelős miniszter, a katasztrófák elleni védekezésért felelős miniszter, Nemzeti Adó- és Vámhivatal, az Információs
Hivatal, az Alkotmányvédelmi Hivatal, a Katonai Felderítő Hivatal, a Katonai Biztonsági Hivatal és a Nemzetbiztonsági
Szakszolgálat vezetői véleményének kikérésével adja ki.
(2) Amennyiben a külpolitikáért felelős miniszter nem a (3) bekezdésben foglaltak alapján tagadja meg a hozzájárulást,
a Hivatal kezdeményezi az (1) bekezdésben szereplők véleményegyeztető-ülésének összehívását.
(3) A külpolitikáért felelős minisztert külön indokolási kötelezettség nem terheli, amennyiben a kül- és
biztonságpolitikáért való felelőssége körében, a 428/2009/EK tanácsi rendelet 12. cikk (1) bekezdés c) pontjában
foglalt megfontolások alapján tagadja meg hozzájárulását az engedély kiadásához.
(4) Az Egyedi Exportengedélyben a termék kiszállítására vonatkozóan a Hivatal a kérelem tárgyára vonatkozó összes
körülmény figyelembevételével eseti feltételeket határozhat meg.
15. § (1) Az engedélykérelmeket a Hivatal elutasítja, a hatályos engedélyeket visszavonja a 428/2009/EK tanácsi rendelet
12. cikk (2) bekezdése szerinti feltételek nem teljesülésén kívül abban az esetben, ha:
a) a Hivatal tudomást szerez arról, hogy az exportőr vagy az üzleti partnere a kettős felhasználású termékre
vonatkozó jogszabályokat vagy nemzetközi non-proliferációs kötelezettségeket megsérti, ezekkel ellentétes
tevékenységet folytat;
b) az exportőr az engedélyhez kapcsolódó bármely feltételt nem teljesíti, vagy valótlan adatokat közöl;
c) a kereskedelmi tevékenység a Magyar Köztársaság kül- és biztonságpolitikai érdekét sérti, nemzetbiztonsági
érdekeit sérti vagy veszélyezteti, vagy d) a kérelmező a Hivatal által jóváhagyott Belső Ellenőrzési Programját a jogszabályban meghatározott feltételektől
eltérően működteti.
(2) A hatályos engedélyeket a Hivatal a 428/2009/EK tanácsi rendelet 12. cikke és az (1) bekezdés c) pontban
meghatározott körülmények változása esetén módosítja, ha ezzel a visszavonás elkerülhető.
(3) A hatályos engedélyeket a Hivatal az (1) bekezdés a), b) és d) pontjában meghatározott orvosolható esetekben
felfüggeszti és ezzel egyidejűleg felhívja az ügyfelet a feltételek határidőn belül történő teljesítésére.
(4) A Hivatal az (1) bekezdés c) pontjában meghatározott esetben a döntésének indokolását mellőzi.
(5) A Hivatal az (1)–(3) bekezdés szerint hozott döntéseit, annak indokaival együtt közli a Nemzeti Adó- és Vámhivatallal.
(6) Az Egyedi Exportengedélyben a Hivatal az ügylet lebonyolítására vonatkozóan egyedi feltételeket határozhat meg.
11. Transzfer engedély 16. § (1) A 428/2009/EK tanácsi rendelet IV. mellékletében felsorolt termékeken kívül engedélyköteles a 428/2009/EK tanácsi
rendelet I. mellékletében felsorolt termékek más tagállam területére történő transzferje is, amennyiben fennállnak
a 428/2009/tanácsi rendelet 22. cikk (2) bekezdésében foglalt feltételek.
(2) Az engedély elbírálásánál az exportengedély iránti kérelem elbírálására vonatkozó szabályok irányadók azzal
az eltéréssel, hogy a Hivatal a döntését – az ügy tárgyától függően – a külpolitikáért felelős miniszter, a külgazdaságért
és a Kárpát-medencei Gazdasági Övezet gazdaságfejlesztéséért felelős miniszter, a rendészetért felelős miniszter,
a katasztrófák elleni védekezésért felelős miniszter, a Nemzeti Adó- és Vámhivatal, valamint az Információs Hivatal,
az Alkotmányvédelmi Hivatal, a Katonai Felderítő Hivatal, a Katonai Biztonsági Hivatal és a Nemzetbiztonsági
Szakszolgálat vezetői véleményének kikérésével adja ki.
(3) A Magyar Köztársaság területére történő transzfer esetében – ha a Hivatal az ügyletre vonatkozóan Nemzetközi
Importigazolást állított ki – a Hivatal által kibocsátott Szállítási Tanúsítvány 8. pontját a külön jogszabályban kijelölt
vámszerv tölti ki.
12. Brókerügyleti engedély 17. § (1) A 428/2009/EK tanácsi rendelet 5. cikk (1) bekezdése a 428/2009/EK tanácsi rendelet 4. cikk (1) bekezdésében említett
felhasználási célokra szolgáló, 428/2009/EK tanácsi rendelet I. mellékletében fel nem sorolt kettős felhasználású
termékre és a 428/2009/EK tanácsi rendelet 4. cikk (2) bekezdésében említett katonai célú végfelhasználásra szolgáló,
és ilyen rendeltetésű kettős felhasználású termékre is kiterjed.
(2) Brókerügyleti engedélyre van szükség a kettős felhasználású termékkel folytatott brókerügylethez abban az esetben
is, ha a bróker joggal feltételezi, hogy ezt a terméket a 428/2009/EK tanácsi rendelet 4. cikk (1) bekezdésében foglalt
felhasználási célokra szánják vagy szánhatják.
(3) Az engedélykérelem elbírálásánál az exportengedély iránti kérelem elbírálására vonatkozó szabályok irányadók.
13. Tranzit engedély 18. § A 428/2009/EK tanácsi rendelet 6. cikk (1) és (2) bekezdésének rendelkezései alkalmazandók a 428/2009/EK tanácsi
rendelet 4. cikk (1) bekezdésében említett felhasználási célokra szolgáló, 428/2009/EK tanácsi rendelet
I. mellékletében fel nem sorolt kettős felhasználású termékre és a 428/2009/EK tanácsi rendelet 4. cikk
(2) bekezdésében említett katonai célú végfelhasználásra szolgáló, és ilyen rendeltetésű kettős felhasználású termékre
is.
19. § (1) A Hivatal a vámhatóság intézkedéséről való tudomásszerzését követően öt napon belül dönt a kettős felhasználású
termék tranzitjának ellenőrzés alá vonásáról.
(2) A Hivatal azon döntése esetén, ha a kettős felhasználású termék tranzitját engedélyhez köti, az eljárásra az Egyedi
Exportengedélyre vonatkozó szabályokat kell alkalmazni.
(3) Tranzit-tevékenységre csak egyedi engedély adható. 14. A katonai végfelhasználáskor nyújtott műszaki segítség
20. § (1) E rendelet előírásai szerinti kötelezettségek fenntartásával és a Tanács 401/2000/KKBP együttes fellépésének
(a továbbiakban: együttes fellépés) 2. és 5. cikkében foglalt vegyi, biológiai vagy nukleáris fegyverek vagy más
nukleáris robbanóanyagok, valamint ezeket célba juttatni képes rakétatechnikai eszközök kifejlesztésével, gyártásával,
kereskedelmével, karbantartásával, észlelésével, azonosításával vagy elterjesztésével kapcsolatos műszaki
segítségnyújtás tilos.
(2) A műszaki segítségnyújtás akkor is tilos, ha az (1) bekezdéstől eltérő, más katonai felhasználással kapcsolatos, de olyan
rendeltetési országra vonatkozik, amely a Tanács által elfogadott 2008/944/KKBP közös álláspontban vagy az együttes
fellépésben fegyverkiviteli korlátozás, az Európai Biztonsági és Együttműködési Szervezet vagy az ENSZ Biztonsági
Tanácsa által elrendelt fegyverembargó alá tartozik.
(3) A (1) bekezdés szerint a katonai végfelhasználású műszaki segítségnyújtás az alábbiakat foglalja magában:
a) a haditechnikai jegyzékben feltüntetett termék átadása;
b) az a) pont szerinti haditechnikai termék kifejlesztéséhez, gyártásához, karbantartásához szükséges termelő-,
ellenőrző- vagy vizsgálóberendezések és az ezekhez tartozó alkatrész átadása;
c) az a) pont szerinti haditechnikai termék gyártásához, a gyártó létesítményben felhasznált bármely félkész termék
átadása.
(4) A műszaki segítségnyújtásra vonatkozó (1) bekezdés szerinti előírások nem alkalmazhatóak:
a) ha a műszaki segítségnyújtás a 428/2009/EK tanácsi rendelet II. melléklet harmadik részében felsorolt országok
bármelyikében kerül alkalmazásra, vagy
b) ha a műszaki segítségnyújtás – átadott információ formájában – a nemzetközi exportellenőrzési rezsimekben,
szervezetekben és szerződésekben meghatározott nyilvános körben vagy tudományos alapkutatásban kerül
alkalmazásra.
III. FEJEZET
A KETTŐS FELHASZNÁLÁSÚ TERMÉKEK BEHOZATALA 15. Nemzetközi importigazolás
21. § (1) A kettős felhasználású termékek az Európai Unió vámterületén kívülről Nemzetközi importigazolással
(a továbbiakban: Igazolás) hozhatók be a Magyar Köztársaság területére, ha:
a) az 1. § (1) bekezdés d) pontjában említett termék behozatala esetén a származási ország hatósága igényli annak
kiállítását;
b) a termék a Vegyi fegyver Tilalmi Egyezmény 1. Mellékletének hatálya alá tartozik, vagy
c) a termék a 428/2009/EK tanácsi rendelet I. melléklete „0. kategóriájában” szerepel.
(2) Az Igazolás kiadása kérhető abban az esetben is, ha az Európai Unión belüli transzfer esetében annak kiállítását
a származási tagállam hatósága igényli.
(3) Az Igazolás kiadása iránti kérelmet a 4. melléklet A) részében meghatározott tartalommal kell benyújtani.
22. § (1) Amennyiben az 1. § (1) bekezdés d) pontjában említett terméket a Magyar Köztársaság területére az Európai Unión
kívüli harmadik országból hozzák be, a Hivatal az Igazolás kiadásával igazolja, hogy hatósági felügyeletet gyakorol
a termék behozatala és felhasználása felett.
(2) Az (1) bekezdés alapján kiadott Igazolás az exportáló ország hatóságai előtti eljárás során, kizárólag az abban
megnevezett nevében használható fel, és másra nem ruházható át.
(3) Az Igazolásban és a hozzá tartozó Címzetti és Végfelhasználói Nyilatkozatban, valamint Szállítási Tanúsítványban
szereplő adatokkal kapcsolatban bekövetkező bármilyen változásról a kérelmezőnek nyolc napon belül értesítenie kell
a Hivatalt. Az adatok megváltozása esetén a Hivatal jogosult az Igazolást visszavonni vagy a változás bejelentését új
kérelemként kezelni.
(4) Az Igazolás hatályát veszti, ha a kibocsátást követő hat hónapon belül nem mutatják be a megfelelő külföldi
hatóságnál.
23. § Az Igazolás iránti kérelemhez csatolni kell a 4. melléklet B) részében meghatározott tartalommal a Címzetti és
Végfelhasználói Nyilatkozatot, amely szerint a terméket kizárólag a benne megjelölt feltételekkel és módon fogják
felhasználni.
24. § (1) Amennyiben a szabad forgalomba helyezést a magyar vámhatóság végzi, a Hivatal által kibocsátott Szállítási
Tanúsítványt a vámhatóság érvényesíti, annak igazolására, hogy az abban foglalt termék a Magyar Köztársaság
területére érkezett.
(2) Ha a kettős felhasználású termék Magyar Köztársaság területére történő behozatala esetén a szabad forgalomba
helyezést a behozatalt megelőzően az Európai Unió más tagállamainak vámhatóságai elvégzik, az importőr
kötelessége a Hivatalnak negyvennyolc órán belül hivatalos bejelentést tenni a terméknek a Magyar Köztársaság
területére való beérkezéséről.
16. Az Igazolás iránti kérelem elbírálása 25. § (1) A kérelmet a Hivatalhoz egy példányban, a Hivatal honlapján közzétett formanyomtatványon, a kitöltési útmutató
alapján kell benyújtani.
(2) A Hivatal a döntését – az ügy tárgyától függően – a külpolitikáért felelős miniszter, a külgazdaságért és
a Kárpát-medencei Gazdasági Övezet gazdaságfejlesztéséért felelős miniszter, a rendészetért felelős miniszter,
a katasztrófák elleni védekezésért felelős miniszter, a Nemzeti Adó- és Vámhivatal, valamint az Információs Hivatal,
az Alkotmányvédelmi Hivatal, a Katonai Felderítő Hivatal, a Katonai Biztonsági Hivatal és a Nemzetbiztonsági
Szakszolgálat vezetői véleményének kikérésével adja ki.
(3) A Hivatal megtagadja az Igazolás kiadását, a kiadott Igazolást pedig visszavonja, ha
a) a külföldi fél vagy a belföldi végfelhasználó a vonatkozó jogszabályokkal ellentétes tevékenységet folytat;
b) az Igazolás kiadása a Magyar Köztársaság nemzetközi kötelezettségvállalásaival ellentétes lenne,
e kötelezettségvállalás teljesítését sértené vagy veszélyeztetné;
c) a kérelmező a termék forgalmazása kapcsán az a) pontban említett személyi körrel áll kapcsolatban;
d) a termék forgalma sértené a Magyar Köztársaság nemzetbiztonsági érdekeit;
e) a kérelmező valótlan adatot közöl, vagy
f) a kérelmező eltér a termék felhasználásának az Igazolásban foglalt előírásaitól.
IV. FEJEZET
VEGYI ANYAGOKRA VONATKOZÓ KÜLÖNÖS SZABÁLYOK 26. § (1) A Vegyi fegyver Tilalmi Egyezmény 1. Mellékletének hatálya alá tartozó vegyi anyagoknak a Magyar Köztársaság
területéről, és annak területére történő transzferje, valamint a Közösségi Általános Exportengedély alapján történő
kivitele és behozatala esetén a lebonyolítást végző bármely személy köteles jelenteni a terméknek a Magyar
Köztársaság területéről történő kiszállítását, valamint a területére történő beszállítását.
(2) A jelentést a ki- vagy beszállítást követő tíz napon belül az 5. mellékletben meghatározott tartalmú Nemzetközi
Transzfer Nyilatkozaton, a Hivatalnak kell megküldeni.
V. FEJEZET
HATÓSÁGI ELLENŐRZÉS, BÍRSÁGOLÁS 27. § (1) A Hivatal jogosult a kettős felhasználású termékek külkereskedelmi forgalmával kapcsolatos ügyletek és
az e rendeletben foglalt kötelezettségek elő zetes, folyamatos és utólagos ellenőrzésére.
(2) Az ellenőrző szerv felhívására a származást az eladó ország illetékes szervezete által kiállított, a közösségi
vámszabályokban meghatározott okmányokkal kell igazolni.
28. § (1) A Hivatal százezer forinttól ötmillió forintig terjedő bírsággal sújtja azt, aki
a) az engedélyezési eljárás során a hatóság megtévesztésére alkalmas valótlan adatokat közöl;
b) az adatszolgáltatási, a bejelentési, az együttműködési, a nyilatkozattételi és nyilvántartási kötelezettségeit nem
teljesíti; c) a Magyar Köztársaságnak a nemzetközi non-proliferációs kötelezettségek teljesítését, valamint nemzetbiztonsági
érdekeit sérti vagy veszélyezteti, vagy
d) a Hivatal által jóváhagyott Belső Ellenőrzési Programot a jogszabályban meghatározott feltételektől eltérően
működteti.
(2) A Hivatal ötszázezer forinttól ötmillió forintig terjedő bírsággal sújtja azt, aki
a) az e rendeletben meghatározott kettős felhasználású termékek külkereskedelmi forgalmát – ideértve annak
transzferjét, tranzitját, a brókerügyletet és a műszaki segítség nyújtását vagy igénybevételét – nem
az engedélyben foglaltak szerint végzi, vagy
b) a Vegyi fegyver Tilalmi Egyezmény 1. Mellékletének hatálya alá tartozó vegyi anyagok külkereskedelmi forgalmát
– ideértve annak transzferjét – nem az engedélyben foglaltak szerint végzi.
(3) Ötmillió forinttól tízmillió forintig terjedő bírságolással sújtható, aki az engedélyben foglaltakkal ellentétes
külkereskedelmi tevékenységet folytat és ezzel a Magyar Köztársaság kül- és biztonságpolitikai érdekét sérti.
(4) Az (1)–(3) bekezdés szerinti bírságot a kirovó határozatban megjelölt számlaszámra, a megjegyzés rovatban
a határozat számára való utalással kell teljesíteni.
(5) Az (1)–(3) bekezdés szerinti bírság megfizetése készpénz-átutalási megbízással vagy átutalással történhet.
29. § A Hivatal a bírság mértékének megállapításakor, valamint a bírság kiszabásakor és összegének mérséklésekor
a Magyar Kereskedelmi Engedélyezési Hivatal által kiszabható bírság mértékére és alkalmazására vonatkozó
szabályokról szóló kormányrendeletben foglalt szabályok alkalmazásával jár el.
VI. FEJEZET
ZÁRÓ RENDELKEZÉSEK 30. § Ez a rendelet a kihirdetését követő 15. napon lép hatályba.
31. § Az e rendelet hatálybalépésekor folyamatban levő ügyekben a kettős felhasználású termékek és technológiák
külkereskedelmi forgalmának engedélyezéséről szóló 50/2004. (III. 23.) Korm. rendelet rendelkezéseit kell alkalmazni.
32. § (1) Ez a rendelet a kettős felhasználású termékek kivitelére, transzferjére, brókertevékenységére és tranzitjára vonatkozó
közösségi ellenőrzési rendszer kialakításáról szóló, 2009. május 5-i 428/2009/EK tanácsi rendelet végrehajtásához
szükséges rendelkezéseket állapít meg.
(2) Ez a rendelet
a) az egyes katonai célú végfelhasználásokkal kapcsolatos műszaki segítségnyújtás ellenőrzéséről szóló, 2000. június
22-i 401/2000/KKBP tanácsi együttes fellépésnek;
b) a katonai technológia és felszerelések kivitelének ellenőrzésére vonatkozó közös szabályok meghatározásáról
szóló, 2008. december 8-i 2008/944/KKBP tanácsi közös álláspontnak
 való megfelelést szolgálja.
33. § Hatályát veszti a kettős felhasználású termékek és technológiák külkereskedelmi forgalmának engedélyezéséről szóló
50/2004. (III. 23.) Korm. rendelet.
Orbán Viktor s. k.,
miniszterelnök


text:
7/2008. (III. 18.) HM rendelete a honvédelmi miniszter felügyelete alá tartozó egészségügyi intézményekben történő egészségi, pszichikai, fizikai, munkaköri alkalmassági vizsgálatok végzéséről és azok térítési díjairól.
A Magyar Honvédség hivatásos és szerződéses állományú katonáinak jogállásáról szóló 2001. évi XCV. törvény
287. § (2) bekezdés d) pontjában kapott felhatalmazás
alapján, a honvédelemről és a Magyar Honvédségről szóló
2004. évi CV. törvény 51. §-ában meghatározott feladatkörömben eljárva a következőket rendelem el:
1. § E rendelet hatálya a Magyar Honvédség Dr. Radó
György Honvéd Egészségügyi Központra (a továbbiakban: MH HEK), valamint a Honvédelmi Minisztérium Állami Egészségügyi Központra (Honvéd, Rendészeti és Vasútegészségügyi Központ) terjed ki (a továbbiakban
együtt: egészségügyi intézmények).
2. § (1) A személyi állomány egészségi, pszichikai, fizikai,
munkaköri alkalmassági vizsgálatait az egészségügyi intézmények az egyes központosított egészségügyi szolgáltatók által nyújtott szolgáltatások igénybevételéről, valamint a külön meghatározott személyek tekintetében fennálló egészségügyi ellátás rendjéről szóló 175/2007.
(VI. 30.) Korm. rendelet 7. §-a alapján, a rendelkezésre
álló kapacitásuk arányában végzik.
(2) A vizsgálatokra rendelkezésre álló kapacitásokról az
egészségügyi intézmények vezetői egyeztetnek egymással.
3. § A vizsgálatokat a megrendelő szervezetek (a továbbiakban: Megrendelő) megkeresését követően az egészségügyi
intézmény vezetője (parancsnoka, főigazgatója) tervezi.
4. § (1) A vizsgálatok térítéskötelesek. Ezen vizsgálatokért
fizetendő díjak mértékét a melléklet tartalmazza.
Amennyiben a mellékletben szereplő vizsgálatok alapján
az egészségügyi követelmények felmérése csak kiegészítő
szakorvosi és diagnosztikai vizsgálatokkal ítélhető meg,
az egészségi, pszichikai, fizikai, munkaköri alkalmassági
vizsgálatok elbírálásához szükséges kiegészítő szakorvosi
és diagnosztikai vizsgálatok díja megegyezik az Országos
Egészségbiztosítási Pénztár által fizetett finanszírozás
összegével.
(2) A Megrendelő, valamint az egészségügyi intézmények az elvégzett vizsgálatokkal félévente elszámolnak.
Az elszámolás alapján az egészségügyi intézmények – a
(4) bekezdésben foglalt kivétellel – félévenként számlát
küldenek a Megrendelő részére.
(3) Az egészségügyi intézmények a számlát az I. félévi
vizsgálatokról július 15-ig, a II. félévi vizsgálatokról – július 1. és november 30. közötti időszakra vonatkozóan – december 15-ig küldik meg. A december hónapban
elvégzett vizsgálatok térítési díját a tárgyévet követő év
I. félévi elszámolás kiegészítéseként kell figyelembe
venni.
(4) A Magyar Honvédség részére tervezett vizsgálatok
költségvetési előirányzatait az MH HEK az éves intézményi költségvetésében tervezi.
5. § Ez a rendelet a kihirdetését követő 5. napon lép hatályba.
Dr. Szekeres Imre s. k.,
honvédelmi miniszter


text:
78/2007. (VII. 30.) FVM rendelete az Európai Mezőgazdasági Vidékfejlesztési Alapból a mezőgazdasági energiafelhasználás megújuló energiaforrásokból történő előállításhoz nyújtandó támogatások részletes feltételeiről.
A mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcso
lódó eljárás egyes kérdéseiről szóló 2007. évi XVII. törvény (a továbbiakban: Tv.) 81. § (3) bekezdésének
a) pontjában kapott felhatalmazás alapján, a földművelésügyi és vidékfejlesztési miniszter feladat- és hatásköréről
szóló 162/2006. (VII. 28.) Korm. rendelet 1. §-ának
a) pontjában meghatározott feladatkörömben eljárva a következőket rendelem el:
A támogatás célja 1. § A támogatás célja a mezőgazdaságban a megújuló energiaforrások kiterjedt használatának elősegítése, valamint a
termelők fosszilis energiafüggőségének mérséklése.
Fogalmak 2. § E rendelet alkalmazásában
a) biomassza kazán: mezőgazdasági eredetű bio
massza eltüzelésére alkalmas a Gépkatalógusban 6213.
csoportkód alatt szereplő tüzeléstechnikai berendezés;
b) hatásfok: szabvány szerinti 8 órás folyamatos üzemelés során mért hőtechnikai hatásfok;
c) fiatal mezőgazdasági termelő: az Európai Mezőgazdasági Vidékfejlesztési Alap társfinanszírozásában megvalósuló támogatások igénybevételének általános szabályairól szóló 23/2007. (IV. 17.) FVM rendeletben meghatározott termelő;
d) befejezett beruházás: az előállított energia szétosztását, tárolását szolgáló eszközök kiépítésével együtt a biomassza kazán üzembe helyezése;
e) átlagos hőenergia igény: az FVM Mezőgazdasági
Gépesítési Intézete által mezőgazdasági üzemek átlagos
hőenergia igényének kiszámítása tárgyában kiadott műszaki-tervezési útmutatónak megfelelően a mezőgazdasági naturális adatok alapján kiszámított éves, átlagos hőenergia igény;
f) mezőgazdasági naturális adat: a hőenergia-felhasználással járó mezőgazdasági tevékenységnek az e) pont
szerinti útmutatóban meghatározott szerkezetű adatai (állatlétszám, fóliasátor terület, terményszárító kapacitás, helyiség légköbméter, hűtőház paraméterek stb.);
g) effektív hőenergia termelés: az e) pont szerinti útmutatónak megfelelően, a támogatás igénybevételével megvalósítani tervezett berendezés névleges teljesítménye
alapján számított átlagos, éves hőenergia termelés.
A támogatás jellege 3. § (1) E rendelet alapján vissza nem térítendő támogatás
vehető igénybe mezőgazdasági energiafelhasználást biztosító biomassza kazán és az előállított energia szétosztását, tárolását szolgáló eszközök beszerzéséhez.
(2) Az előállított energia szétosztását, tárolását biztosító
eszközök beszerzése kizárólag új biomassza kazán beszerzésével együtt támogatható.
(3) E rendelet szerint nyújtott támogatások közül, az
Európai Mezőgazdasági és Vidékfejlesztési Alap társfinanszírozásában megvalósuló támogatások igénybevételének általános szabályairól szóló 23/2007. (IV. 17.) FVM
rendelet (a továbbiakban: Vhr.) alapján nem mezőgazdasági beruházásnak minősül az, amely olyan létesítményhez kapcsolódik közvetlenül, ahol értékesítési céllal
állítanak elő keverés útján takarmányt.
A támogatás igénybevételének feltételei 4. § (1) Támogatás igénybevételére jogosult a mezőgazdasági termelő és a termelői csoport (a továbbiakban együtt:
ügyfél).
(2) A mezőgazdasági termelő ügyfél a támogatást akkor
veheti igénybe, ha a beruházással érintett mezőgazdasági
üzemének mérete meghaladja a 4 európai méretegységet
(EUME).
(3) A (2) bekezdésben meghatározott feltétel nem vonatkozik az induló vállalkozásra. Ha az ügyfél induló vállalkozás, akkor a támogatási kérelem benyújtásával egyidejűleg nyilatkozatban vállalja, hogy legkésőbb a beruházás befejezését követő első lezárt teljes gazdasági évben
megfelel az (2) bekezdésben meghatározott feltételnek.
(4) A Vhr. 27. § d) pontjától eltérően a támogatás igénybevételének további feltétele, hogy az ügyfél rendelkezzen
a fejlesztés megvalósítására vonatkozó, gépészmérnöki
végzettséggel rendelkező személy által készített és aláírt
technológiai tervvel. A technológiai terv tartalmazza
különösen:
a) a telepítési vázlatrajzot, feltüntetve az energia szétosztását, tárolását biztosító eszközöket is;
b) a hasznos hőigény kiszámítását, ez alapján a veszteségek figyelembevételével a szükséges kazánteljesítmény
méretezését;
c) a 2. § (1) bekezdés e) pontjában meghatározott átlagos hőenergia igény kiszámítását;
d) a 2. § (1) bekezdés f) pontjában meghatározott mezőgazdasági naturális adatokat;
e) a 2. § (1) bekezdés g) pontjában meghatározott effektív hőenergia termelés kiszámítását;
f) az egyes fejlesztési komponensek legfontosabb műszaki-technikai és tervezett költségadatait.
(5) A támogatás igénybevételének további feltétele az
ügyfél nyilatkozata a felhasználni tervezett biomassza tüzelőanyag forrásáról és formájáról.
(6) Az ügyfél köteles:
a) a beruházással előállított energiát mezőgazdasági te
vékenység keretében, illetve a mezőgazdasági üzemen (telephelyen) belül elhelyezkedő, a mezőgazdasági tevékenység folytatásához kapcsolódó infrastrukturális létesítményekben hasznosítani (karbantartó műhely, szociális
helység stb.);
b) a Vhr. 23. § (1) bekezdés b) pontjában foglaltakon
túlmenően a fejlesztéssel megvalósított eszköz állagát
megóvni;
c) az Új Magyarország Vidékfejlesztési Program keretében, e jogcím tárgyában szervezett kötelező képzésen
részt venni az utolsó kifizetési kérelem benyújtása előtt.
A támogatás mértéke 5. § (1) A támogatás összege évente és ügyfelenként legfeljebb 200 millió forint lehet.
(2) Nem mezőgazdasági beruházás megvalósítása esetén a támogatás összege ügyfelenként 3 évente nem haladhatja meg a 200 000 eurónak megfelelő forintösszeget. Ezt
az összeget csökkenteni kell azzal, amelyet az ügyfél javára az adott, valamint az előző két pénzügyi év alatt csekély
összegű támogatás jogcímen támogatási döntésben
megállapítottak, vagy megítéltek.
(3) A támogatás mértéke az elszámolható kiadások
50%-a.
(4) E rendelet alkalmazásában elszámolható kiadásnak
minősül: a) a Gépkatalógusban szereplő biomassza kazán beszerzése;
b) a biomassza kazán üzemeltetéséhez szorosan kapcsolódó és az előállított hőenergia szétosztását, tárolását
szolgáló:
ba) vezérléstechnika,
bb) csővezetékek és szerelvényei,
bc) hőcserélő, keringtető, szivattyú, fűtőtest,
bd) puffer-, nyomáskiegyenlítő tartály,
be) ventilátor, befúvó berendezés,
bf) építéssel nem járó előtét tároló, rugalmas falú tar
tály, tüzelőanyag-fogadó és -adagoló,
bg) füstelvezető, kéményrendszer, füstgázszűrő,
bh) pernyeleválasztó, hamuleválasztó és -eltávolító beszerzése; c) a Vhr. 31. §-ában meghatározott kiadások.
(5) A beruházás elszámolható kiadásai nem haladhatják
meg:
a) biomassza kazán beszerzése esetén a Gépkatalógusban meghatározott referenciaárat;
b) a (3) bekezdés c) pontjában szereplő kiadások esetén
a Vhr. 31. §-ában meghatározott mértéket.
(6) A (3) bekezdés b)–c) pontjában meghatározott kiadások nem haladhatják meg együttesen az összes elszámolható kiadás 30%-át.
(7) Egy ügyfél egy támogatási kérelem benyújtási időszakban csak egy kérelmet adhat be.
A támogatási kérelem benyújtása 6. § (1) A támogatási kérelmet
a) 2007. évben szeptember 17-től október 17-ig, b) 2008. évtől kezdődően évente április 1-jétől május
2-ig
a Mezőgazdasági és Vidékfejlesztési Hivatalhoz (a továbbiakban: MVH) lehet benyújtani.
(2) A támogatási kérelemhez mellékelni kell: a) a mellékletben meghatározott igazolásokat, nyilatkozatokat, dokumentumokat;
b) a 4. § (4) bekezdés szerinti technológiai tervet és készítőjének végzettségét igazoló okirat másolatát;
c) a 4. § (5) bekezdés szerinti a biomassza tüzelőanyag
biztosítására vonatkozó nyilatkozatot;
d) a Vhr. 27. § e)–f) pontjától eltérően a támogatás benyújtásához rendszeresített nyomtatványon a költség-hasznon elemzést.
A támogatási kérelem elbírálása 7. § A támogatási kérelmet az MVH a Tv. 32. § (1) bekezdésének c) pontja szerinti rangsor állításával bírálja el a melléklet szerinti pontrendszer alapulvételével.
Kifizetési kérelem 8. § (1) Kifizetési kérelmet 2008-tól kezdődően évente
a) január 1–31.
b) április 1–30.
c) július 1–31.
d) október 1–31.
között lehet benyújtani az MVH-hoz.
(2) Az utolsó kifizetési kérelemhez mellékelni kell a 4. §
(6) bekezdés c) pontja szerinti képzésen történő részvételről szóló igazolást.
Jogkövetkezmények 9. § (1) Ha az ügyfél a támogatási kérelemben vállalt munkavállalói létszámnál kevesebbet foglalkoztat az üzemeltetési kötelezettség fennállása alatt, akkor köteles a támogatási összegből – a hiányzó foglalkoztatottakként évente – a támogatási összeg 2%-át, de minimum 750 000
forintot visszafizetni.
(2) Ha az ügyfél a megvalósított beruházással előállított
energia 25%-ot meghaladó mértékben nem a 4. § (6) bekezdés a) pontja szerinti célra használja fel, akkor köteles
a már felvett támogatási összeg 50%-át a jogosulatlanul
igénybe vett támogatásra vonatkozó szabályok szerint
visszafizetni és az ügyfél támogatáshoz való joga
megszűnik.
(3) Ha az ügyfél a megvalósított beruházással előállított
energia 50%-ot meghaladó mértékben nem a 4. § (6) bekezdés a) pontja szerinti célra használja fel, akkor köteles
a már felvett támogatási összeget a jogosulatlanul igénybe
vett támogatásra vonatkozó szabályok szerint visszafizetni
és az ügyfél támogatáshoz való joga megszűnik.
(4) Ha az ügyfél a 4. § (6) bekezdés c) pontjában foglalt
kötelezettségét megszegi, a támogatási összeget 20%-kal
csökkenteni kell kivéve, ha az utolsó kifizetési kérelem benyújtási időszakot megelőző 2 hónapban nem volt képzés.
(5) Ha a mezőgazdasági termelő ügyfél – induló vállalkozásként – a 4. § (3) bekezdésében foglalt nyilatkozata el
lenére a beruházás befejezését követő első teljes évben
nem felel meg a 4. § (2) bekezdésében foglalt feltételnek,
akkor köteles a már felvett támogatási összeget a jogosulatlanul igénybe vett támogatásra vonatkozó szabályok
szerint visszafizetni és az ügyfél támogatáshoz való joga
megszűnik.
(6) Ha a beruházás befejezését követő 4. évben a költség-haszon elemzésben vállalt a mezőgazdasági naturális
adatok alapján számított átlagos hőenergia igény nem éri
el a tényleges mezőgazdasági naturális adatai alapján számított átlagos hőenergia igény 85%-át, akkor az ügyfél az
elmaradás arányában százalékpontonként köteles a támogatás 5%-át visszafizetni.
(7) Ha a helyszíni ellenőrzés során megállapítást nyer,
hogy az ügyfél a fejlesztéssel megvalósított eszköz állagmegóvásáról nem gondoskodik szakszerűen, akkor köteles
az igénybevett támogatás 20%-át visszafizetni. Ha a megismételt ellenőrzés során megállapítást nyer, hogy az ügyfél az állagmegóvásról továbbra sem gondoskodik, akkor
köteles a már felvett támogatási összeget a jogosulatlanul
igénybe vett támogatásra vonatkozó szabályok szerint
visszafizetni és az ügyfél támogatáshoz való joga megszűnik.
Záró rendelkezés 10. § Ez a rendelet a kihirdetését követő nyolcadik napon lép
hatályba.
Az Európai Unió jogának való megfelelés 11. §
Ez a rendelet az Európai Mezőgazdasági Vidékfejlesztési Alapból nyújtandó vidékfejlesztési támogatásról szóló
1698/2005/EK tanácsi rendelet 30. cikkének végrehajtásához szükséges rendelkezéseket állapítja meg.
Gráf József s. k.,
földművelésügyi és vidékfejlesztési miniszter


text:
62/2012. (III. 20.) KE határozata kitüntetés adományozásáról.
Az Alaptörvény 9. cikk (4) bekezdés f) pontja, illetve a Magyarország címerének és zászlajának használatáról, valamint állami
kitüntetéseiről szóló 2011. évi CCII. törvény 18. § (1) bekezdése alapján – a miniszterelnök előterjesztésére –
a kísérleti magfizika és biofizika terén végzett, nemzetközileg is nagyra becsült, iskolateremtő tudományos
munkássága, úttörő jelentőségű eredményei, példaértékű életpályája elismeréseként Keszthelyi Lajos Széchenyi-díjas biofizikus, a Magyar Tudományos Akadémia rendes tagja, professor emeritus részére,
sokoldalú irodalmi munkássága, különösen költői és esszéírói teljesítménye, példaértékű életpályája elismeréseként
Kodolányi Gyula József Attila-díjas költő, műfordító részére, a legnagyobb népegészségügyi jelentőségű megbetegedések pszichoszociális, társadalmi, gazdasági és demográfiai
háttértényezői kutatásában elért tudományos eredményeiért, több évtizedes, a magyar társadalom és a család
érdekében végzett sokoldalú munkássága elismeréseként dr. Kopp Mária, a Magyar Tudományos Akadémia doktora, orvos, pszichológus, a Semmelweis Egyetem
Magatartástudományi Intézetének kutatási igazgatóhelyettese részére, az állatorvos-tudomány szervezésében, az állathigiéniai és élelmezésbiztonsági kutatásban elért, nemzetközileg is
kimagasló eredményeiért, az akadémiai agrárstratégiai kutatások irányításában, a könyvként megjelent tanulmányok
írásában és szerkesztésében, valamint a tudományos közéletben az elmúlt két évtizedben végzett példamutató
áldozatos munkásságáért Kovács Ferenc állami díjas állatorvos, a Magyar Tudományos Akadémia rendes tagja, professor emeritus részére a
MAGYAR ÉRDEMREND középkereszt a csillaggal polgári tagozata, kiemelkedő geodéziai tudományos eredményeiért, az egyetemi képzésben a fiatal tudományos utánpótlás
példaszerű neveléséért, a földtudományok területén végzett több mint egy évtizedes lelkiismeretes és eredményes
tudományszervező tevékenységéért, valamint a Nemzetközi Geodéziai Szövetség első és ez idáig egyetlen magyar
vezetőségi tagságáért Ádám József, a Magyar Tudományos Akadémia rendes tagja, a Budapesti Műszaki és Gazdaságtudományi Egyetem
Építőmérnöki Kara Általános és Felsőgeodézia Tanszékének tanszékvezető egyetem tanára részére,
a magyar családokért és a fiatalok házasságra felkészítéséért végzett munkásságáért
Bíró László tábori püspök, a Magyar Katolikus Püspöki Konferencia Hitoktatási Bizottságának elnöke részére,
a nemzetközi gazdaság, a nemzetközi pénzügyek, az államháztartás terén végzett több évtizedes, nemzetközileg is
nagyra becsült tudományos, iskolateremtői, kutatói, oktatói és vezetői munkássága, közéleti szerepvállalása,
életműve elismeréseként dr. Botos Katalin, a Magyar Tudományos Akadémia doktora, a Pázmány Péter Katolikus Egyetem Heller Farkas
Közgazdaságtudományi Intézetének egyetemi tanára részére, az 1950-es években a hortobágyi kényszermunkatáborokba elhurcolt emberek sorsának és a kitelepítések okainak
feltárása, a meghurcoltak rehabilitálása és érdekvédelme terén végzett több évtizedes munkájáért, valamint
példaértékű életútja elismeréseként dr. Breuer Pál, a Recski Szövetség Hortobágyi Tagozatának alapító elnöke részére,
több mint négy évtizedes kiemelkedő költői, irodalomtörténészi, műfordítói, tudományszervezői és szerkesztői
munkásságáért, műfordító generációkat felnevelő példaértékű oktatói munkájáért, továbbá az angol és az amerikai
kultúra hazai megismertetése, valamint a magyar kultúra angol anyanyelvű országokban történő terjesztése területén
végzett tevékenysége elismeréseként dr. Géher István, az irodalomtudomány kandidátusa, József Attila-díjas irodalomtörténész, az Eötvös Loránd
Tudományegyetem Bölcsészettudományi Karának professor emeritusa részére, a magyarság európai hírnevének öregbítéséért, a magyar mártírok boldoggá avatásának elősegítése érdekében
végzett erőfeszítéseiért, karitatív szolgálataiért és a Szent Benedek Iskolaközpont létrehozásáért
Habsburg-Lotharingiai Mihály, a Magyarországi Mindszenty Alapítvány elnöke részére,
lelkészi szolgálata, teológiai, publicisztikai munkássága, példaértékű életútja elismeréseként
dr. Hafenscher Károly nyugalmazott evangélikus lelkész, ökumenikus tanácsadó részére,
a néprajztudomány, a 18–20. századi magyar művelődéstörténet terén végzett, határainkon túl is nagyra becsült
iskolateremtő tudományos, kutatói és oktatói munkássága, szakmai-közéleti és gazdag publikációs tevékenysége
elismeréseként Kósa László, a Magyar Tudományos Akadémia rendes tagja, etnográfus, történész, az Eötvös Loránd
Tudományegyetem Bölcsészettudományi Kara Művelődéstörténeti Tanszékénének egyetemi tanára részére,
a magyar kultúráért végzett több évtizedes sokoldalú tevékenysége, méltán sikeres, példaértékű művészi
munkássága elismeréseként Márta István Erkel Ferenc-díjas zeneszerző, az Új Színház volt igazgatója, a Zsolnay Örökségkezelő Nonprofit Kft.
ügyvezetője részére, a minőségi bortermelés fejlesztéséért, a méltán világhírű tokaji borágazat érdekében végzett több évtizedes,
határainkon túl is nagyra becsült munkássága elismeréseként Szepsy István borász, a Szepsy Kft. ügyvezető igazgatója részére a
MAGYAR ÉRDEMREND középkeresztje polgári tagozata, a geodéziai alapú mérési technológiák fejlesztése terén elért eredményeiért, oktatói és vezetői munkássága
elismeréseként dr. Ágfalvi Mihály, a Nyugat-Magyarországi Egyetem Geoinformatikai Kar Geomatikai Intézete Geodéziai Tanszékének
főigazgató-helyettese részére, a Bethlen Gábor Alapítványnál eltöltött több mint három évtizedes, a Magyar Örökség díj bírálóbizottságában végzett
két évtizedes tevékenysége, valamint a rendszerváltoztató évtizedek alatt végzett közéleti, közpolitikai munkássága
elismeréseként Bakos István művelődéskutató, tanár, a Bethlen Gábor Alapítvány Kuratóriumának elnöke részére,
a magyar történettudomány, különösen a címertan, pecséttan, jelvénytan, valamint a középkori magyar
politikatörténet és a középkori magyar kormányzattörténet terén végzett több évtizedes kutatói, oktatói és
publikációs tevékenysége elismeréseként dr. Bertényi Iván, a történelemtudomány doktora, az Eötvös Loránd Tudományegyetem professor emeritusa részére,
az eredetkutatás filozófiájának kimunkálásáért, több évtizedes kutatói, oktató-nevelő és publikációs munkásságáért,
életútja elismeréseként dr. Boda László morálteológus, író, filozófiai eredetkutató, a Pázmány Péter Katolikus Egyetem nyugalmazott tanára
részére, az 1956. évi magyar forradalomban és szabadságharcban játszott szerepéért, valamint a gasztronómia és a borok
történetének szimbolikai kutatásában végzett kimagasló nemzetközi munkássága elismeréseként
dr. Cey-Bert Róbert Gyula pedagógus, a Gasztronómiai Világszövetség tiszteletbeli elnöke részére,
negyedszázados gyógyító-oktató és tudományos munkásságáért, a győri Szívcentrum létrehozásáért, egészségügyi
ismeretterjesztő tevékenysége elismeréseként dr. Dézsi Csaba András, a győri Petz Aladár Megyei Oktató Kórház Kardiológiai Osztály osztályvezető főorvosa,
a Széchenyi István Egyetem magántanára részére, több évtizedes pedagógiai munkássága, az elmúlt két évtized szakpolitikai tevékenysége és a köznevelési törvény
előkészítésében végzett áldozatos munkája elismeréseként dr. Dobos Krisztina, a Budapest-Fasori Evangélikus Gimnázium tanára, volt országgyűlési képviselő részére,
a magyar történelem és alkotmányosság középkori forrásainak kutatása, őrzése, gondozása és közzététele érdekében
végzett tevékenysége, tudományos munkássága elismeréseként dr. Érszegi Géza, a Magyar Tudományos Akadémia doktora, a Magyar Országos Levéltár nyugalmazott főlevéltárosa,
címzetes egyetemi tanár részére, a földrajztudomány terén végzett iskolateremtő tudományos és kutatói munkássága, pedagógusok és geográfusok
nemzedékeit felnevelő oktatói tevékenysége, a tudományos közéletben játszott tevőleges részvétele elismeréseként
dr. Gábris Gyula térképész, a Magyar Tudományos Akadémia doktora, az Eötvös Loránd Tudományegyetem
Természettudományi Kara Földrajz- és Földtudományi Intézetének egyetemi tanára részére,
eredményes sportolói pályafutása, életútja elismeréseként dr. Gyarmati Andrea világcsúcstartó úszó, gyermekorvos részére,
a török kori Magyarország történetének feltárásában végzett több évtizedes, nemzetközi mércével is kiemelkedő
jelentőségű munkássága, példaértékű szakmai-közéleti tevékenysége elismeréseként dr. Hegyi Klára, a történelemtudomány doktora, a Magyar Tudományos Akadémia Bölcsészettudományi
Kutatóközpont Történettudományi Intézetének tudományos tanácsadója részére, a Magyar Máltai Lovagok Szövetségének korábban alelnökeként, jelenleg elnökeként végzett kimagasló szervező,
karitatív és hitéleti munkája elismeréseként Kállay Ubul Tamás, a Magyar Máltai Lovagok Szövetségének elnöke részére,
karitatív és hagyományőrző kulturális tevékenysége elismeréseként, a kulturális központként működő
fehérvárcsurgói kastély felújításáért Károlyi György, a Károlyi József Alapítvány alapítója részére,
az atomfizikában elért, nemzetközileg is számon tartott tudományos eredményeiért, környezetfizikai kutatásaiért,
oktatói, egyetemvezetői és közéleti tevékenysége elismeréseként dr. Kiss Ádám fizikus, a Magyar Tudományos Akadémia doktora, az Eötvös Loránd Tudományegyetem
Természettudományi Kar Fizikai Intézete Atomfizikai Tanszékének egyetemi tanára részére,
a Magyar Hosszútávú Ökológiai Kutatási Hálózat létrehozásában játszott meghatározó szerepéért, a hazai
erdőssztyepp ökoszisztémákban folytatott kutatói tevékenységéért, a globális környezeti változások várható
hatásainak elemzése és az ökoszisztéma szolgáltatások témakörében végzett hazai és nemzetközi kutatói és
tudományszervezői tevékenységéért, több évtizedes egyetemi oktatói munkásságáért Kovácsné dr. Láng Edit, a biológiai tudomány kandidátusa, a Magyar Tudományos Akadémia Ökológiai
Kutatóközpontja Ökológiai és Botanikai Intézetének tudományos tanácsadója részére,
a politikatudomány területén végzett tudományos, kutatói, oktatói tevékenysége, a politikai filozófia mint diszciplína
hazai meghonosításában játszott szerepe elismeréseként dr. Lánczi András, a filozófiai tudomány kandidátusa, a Budapesti Corvinus Egyetem Társadalomtudományi Kara
Politikatudományi Intézetének igazgatója, egyetemi tanár részére, méltán népszerű sportújságírói és szerkesztői tevékenysége, példaértékű pályafutása elismeréseként.
Novotny Zoltán, a Médiaszolgáltatás-támogató és Vagyonkezelő Alap szerkesztő-riporterének,
sokirányú, az irodalom- és művelődéstörténet széles spektrumát átfogó – nemzetközileg is számon tartott –
tudományos munkásságáért, magyar–olasz kapcsolattörténeti kutatásaiért, egyetemvezetői és oktatói tevékenysége
elismeréseként dr. Pál József, a Magyar Tudományos Akadémia doktora, irodalomtörténész, a Szegedi Tudományegyetem nemzetközi
és közkapcsolati rektorhelyettese részére, több évtizedes, magas színvonalú, kivételes hivatástudattal végzett vezetői munkája, szakmai-közéleti tevékenysége
elismeréseként dr. Panyi Béla Attila címzetes fellebbviteli főügyészségi ügyész, a Borsod-Abaúj-Zemplén Megyei Főügyészség
főügyész-helyettese, megbízott főügyész részére, több évtizedes tudományos közéleti és kulturális munkássága, közösséget formáló oktató-nevelő tevékenysége,
életpályája elismeréseként dr. Papp Sándor, a kémiai tudomány doktora, a Pannon Egyetem professor emeritusa részére,
az anyagtudományok, ezen belül különösen a szerkezeti kémia és a röntgen-krisztallográfia tudományterületén
végzett több mint négy évtizedes kimagasló tevékenysége, szakmai életútja elismeréseként
dr. Párkányi László, a kémiai tudomány doktora, a Magyar Tudományos Akadémia Természettudományi
Kutatóközpontjának professor emeritusa részére, eredményes ügyvédi és kamarai vezetői tevékenysége, a jogszabály-előkészítésben végzett kiváló munkája
elismeréseként dr. Réti László, a Budapesti Ügyvédi Kamara elnöke részére,
a pszichológiai tudomány, különösen a sportpszichológia területén végzett tudományos kutatói, oktatói munkássága,
szakmai-közéleti tevékenysége, közéleti szerepvállalása, példaértékű életútja elismeréseként dr. Rókusfalvy Pál, a pszichológiai tudomány kandidátusa, nyugalmazott egyetemi tanár részére,
több évtizedes – nemzetközileg is nagyra becsült – gyógyító, tudományos és oktató-nevelő munkásságáért, az
Uroonkológiai Társaság létrehozásáért, szakmai-közéleti tevékenysége elismeréseként dr. Romics Imre, a Magyar Tudományos Akadémia doktora, a Semmelweis Egyetem Általános Orvostudományi Kara
Urológiai Klinikájának igazgatója, egyetemi tanár részére, a matematikai módszerek közgazdasági alkalmazása, a makroökonómia, a gazdaságpolitikai döntések tudományos
megalapozása terén végzett oktató-nevelő és kutatói munkásságáért, a magyarországi demokratikus átalakulás
érdekében végzett tevékenysége elismeréseként dr. Szakolczai György, a közgazdaságtudomány kandidátusa, habitált doktor, a Budapesti Műszaki és
Gazdaságtudományi Egyetem nyugalmazott egyetemi tanára, az Általános Vállalkozási Főiskola professor emeritusa
részére, nagy népszerűségnek örvendő művészi munkássága elismeréseként Szerednyey Béla Jászai Mari-díjas színművész, rendező részére,
a baleseti sebészet szakterületén végzett, nemzetközileg is elismert orvosi, tudományos és oktatói tevékenysége,
vezetői munkája elismeréseként dr. Szita János, a Péterfy Sándor utcai Kórház-Rendelőintézet és Baleseti Központ szakmai igazgatóhelyettese részére,
világszerte nagyra becsült előadóművészetéért, a magyar könnyűzene magas szintű képviseletéért, fiatal tehetségek
oktatásáért, sikeres és példaértékű életműve elismeréseként Tabányi Mihály harmonikaművész részére,
a szív- és érrendszeri betegségek gyógyítása, az egészségügyi szakdolgozók oktatása terén végzett több évtizedes
munkássága, kórházvezetői és rehabilitációs orvosi tevékenysége elismeréseként dr. Tahy Ádám, az orvostudomány kandidátusa, a Betegoktatók és Egészségnevelők Országos Közhasznú
Egyesületének elnöke, a Budapesti Szent Ferenc Kórház Kardiológiai Osztályának orvosa, a Budapesti Szent Ferenc
Kórház Alapítványának kuratóriumi elnöke részére, sokoldalú irodalmi tevékenységéért, irodalomtörténeti jelentőségű íróinterjúiért, bibliográfiáiért, életpályája
elismeréseként Tóbiás Áron irodalomtörténész, újságíró, szerkesztő részére, a közjog, az európai közigazgatás és közigazgatási informatika terén végzett kutatói és oktatói munkássága,
a nemzetközi tudományos kapcsolatok fejlesztésében játszott meghatározó szerepe elismeréseként
dr. Torma András, az állam- és jogtudomány kandidátusa, a Miskolci Egyetem Állam- és Jogtudományi Karának
egyetemi tanára, az Államtudományi Intézet igazgatója részére, a korszerű közigazgatás-szervezési technológiák fejlesztésében és egyetemi képzésének megszervezésében végzett
munkája, több évtizedes kutatói-oktatói és szakmai-közéleti tevékenysége elismeréseként
dr. Tózsa István, a földtudomány kandidátusa, a Nemzeti Közszolgálati Egyetem tanszékvezető főiskolai tanára részére,
a növények fotoszintetikus fényenergia hasznosítása, valamint a látható és ultraibolya fény által a fotoszintetikus
apparátusban okozott károsítás és az azt helyreállító folyamatok mechanizmusainak vizsgálata terén elért
eredményei, tudományos munkássága elismeréseként Vass Imre, a Magyar Tudományos Akadémia doktora, a Magyar Tudományos Akadémia Szegedi Biológiai Központja
Növénybiológiai Intézetének igazgatója, tudományos tanácsadója részére, a 20. századi – különösen az 1945 utáni – magyar irodalom terén végzett tudományos és elemző munkássága
elismeréseként dr. Vasy Géza József Attila-díjas irodalomtörténész, kritikus, szerkesztő részére,
nemzetközileg is kiemelkedő tudománymetriai, tudományos informatikai eredményeiért, a vérszegénység
megelőzésére kifejlesztett FERROCOMP termék sikeréért, több évtizedes, széles körű, eredményes kutatásszervezési
munkája elismeréseként dr. Vinkler Péter, a Magyar Tudományos Akadémia doktora, a Magyar Tudományos Akadémia Természettudományi
Kutatóközpontjának tudományos tanácsadója, professor emeritusa részére a MAGYAR ÉRDEMREND
tisztikeresztje polgári tagozata, a katasztrófavédelem állományában töltött több mint két évtizedes szolgálati tevékenysége, valamint a 2010.
október 4-én bekövetkezett vörösiszap-katasztrófa felszámolásában végzett kiemelkedő munkája elismeréseként
dr. Muhoray Árpád András nyugalmazott polgári védelmi vezérőrnagy, a Nemzeti Közszolgálati Egyetem
Katasztrófavédelmi Intézetének egyetemi docense részére a MAGYAR ÉRDEMREND
tisztikeresztje katonai tagozata, több évtizedes nemzetközi környezetügyi tevékenységéért, az Egyesült Nemzetek Szervezetében hazánk érdekében
végzett munkája, életútja elismeréseként Abaffy Zsigmond Attila, az Egyesült Nemzetek Szervezete nyugalmazott projekt menedzsere részére,
a faanyagok kémiájának kutatásában elért eredményeiért, nemzetközileg is elismert tudományos, oktatói, vezetői és
szakmai-közéleti tevékenysége elismeréseként dr. Albert Levente, a kémiai tudomány kandidátusa, a Nyugat-magyarországi Egyetem általános rektorhelyettese,
az Erdőmérnöki Kar egyetemi tanára részére, a kolontári vörösiszap katasztrófa kárelhárítási munkálatai során, valamint a szennyezett terület mielőbbi
rehabilitációjának tudományos megalapozása területén végzett kiemelkedő munkájáért, a különböző
környezetvédelmi projektek megvalósítása során elért eredményeiért dr. Anton Attila, a mezőgazdasági tudomány kandidátusa, a Magyar Tudományos Akadémia Agrártudományi
Kutatóközpontja Talajtani és Agrokémiai Intézetének igazgatója részére, több mint négy évtizedes eredményes egészségügyi-gazdasági vezetői tevékenysége elismeréseként
dr. Baráth Lajos, a dr. Diósszilágyi Sámuel Kórház-Rendelőintézet főigazgatója részére,
közel négy évtizedes – a büntető igazságszolgáltatás terén végzett – ügyészi, vezetői tevékenysége elismeréseként
dr. Bicskey Ildikó Mária, a Veszprémi Nyomozó Ügyészség vezető ügyésze részére,
több évtizedes sokoldalú gazdasági munkássága, sportmenedzseri és sportdiplomáciai tevékenysége elismeréseként
dr. Bienerth Gusztáv üzletember, az Amerikai Kereskedelmi Kamara volt elnöke, a FIFA Jogi Bizottságának tagja részére,
az egészségügy területén végzett több mint négy évtizedes gyógyító munkájáért, az egészségügyi alapellátás
technikai és tárgyi feltételeinek biztosítása érdekében végzett sokirányú tevékenysége elismeréseként
dr. Burcsi Elemér, Pápa Város Önkormányzata Egészségügyi Alapellátási Intézetének megbízott orvos-igazgatója
részére, sikeres alkotóművészi munkásságáért, művészetoktatói, vezetői és művészeti-közéleti tevékenysége elismeréseként
dr. Colin Foster szobrászművész, a Pécsi Tudományegyetem Művészeti Karának dékánja, tanszékvezető egyetemi tanár
részére, négy évtizedes, példaértékű elhivatottsággal végzett ügyészi munkája elismeréseként
dr. Dautlik Mária legfőbb ügyészségi tanácsos, a Legfőbb Ügyészség csoportvezető ügyésze részére,
sokoldalú, nagy népszerűségnek örvendő művészi munkásságáért, a blues műfaj egyedülálló hazai tolmácsolásáért
Deák Bill Gyula előadóművész részére, a népegészségügy és a katasztrófavédelem területén végzett több mint három évtizedes munkája, szakmai
pályafutása elismeréseként dr. Debreczeni Sára, a Jász-Nagykun-Szolnok Megyei Kormányhivatal Népegészségügyi Szakigazgatási Szerv
nyugalmazott osztályvezetője, nyugalmazott helyettes megyei tiszti főorvos részére,
több mint öt évtizedes testnevelői, szervezői és edzői munkája, a tömegsport és az iskolai sport fejlesztése érdekében
végzett tevékenysége elismeréseként Demeter Vilmos nyugalmazott középiskolai testnevelő tanár részére,
több mint három évtizedes, a magyarországi görögség története, a magyar–görög múlt és nemzetbarátság feltárása,
kutatása és publikálása terén végzett munkájáért, a hazai görög civil szervezetekben végzett tevékenysége
elismeréseként dr. Diószegi György Antal jogtanácsos, történész részére,
idegenrendészeti szakterületen végzett közel öt évtizedes szakmai tevékenysége, példaértékű közszolgálati munkája
elismeréseként dr. Dobos György Lajosné, a Bevándorlási és Állampolgársági Hivatal Főigazgatói Titkárságának titkárságvezetője
részére, több évtizedes újságírói, szerkesztői munkásságáért, a fotográfia és az alkalmazott fényképészet terén végzett
tevékenységéért, igényes portréiért, nagysikerű illusztrációiért Dormán László újságíró, fotóművész részére,
egészségügyi szakoktatóként végzett eredményes munkája elismeréseként dr. Exterdéné Zsurkai Ilona mentálhigiénikus, a Debreceni Egyetem Egészségügyi Kar – Nyíregyházi Főiskola óraadó
oktatója részére, a magyar földmérés érdekében végzett munkája, földügyi hatósági tevékenysége, példaértékű közszolgálata
elismeréseként Farkas István földmérő mérnök, a Földmérési és Távérzékelési Intézet nyugalmazott főigazgató-helyettese részére,
négy évtizedes, Szabolcs-Szatmár-Bereg megye érdekében végzett érdemdús közszolgálati pályája elismeréseként
dr. Fazekas János, a Szabolcs-Szatmár-Bereg Megyei Közgyűlés főjegyzője részére,
a népegészségügy területén végzett szakmapolitikai tevékenysége, több évtizedes közéleti munkássága
elismeréseként dr. Fejér László, a Magyar Orvosi Kamara Budapesti Területi Szervezete Felügyelő Bizottságának elnöke részére,
az ifjúság nevelése érdekében végzett állhatatos munkája, eredményes vezetői tevékenysége elismeréseként
Fekete László András, a Szentendrei Ferences Gimnázium biológia szakos középiskolai tanára, volt gimnáziumi
igazgató, a Sapientia Szerzetesi Hittudományi Főiskola főiskolai adjunktusa, pedagógia szakos előadó részére,
az 1956-os forradalom és szabadságharcban tanúsított magatartásáért, eszméinek ápolásáért, történéseinek
emlékiratokban történő közzétételéért, életútja elismeréseként Fekete Pál emlékíró, nyugalmazott tanár részére,
a sugáregészségügy területén végzett sokirányú munkája, kiemelkedő eredményei elismeréseként
dr. Ferenczy József, az Állami Népegészségügyi és Tisztiorvosi Szolgálat Tolna Megyei Szervezetének nyugalmazott
osztályvezető főorvosa részére, a gyógypedagógia – különösen a beszéd- és nyelvi fejlődés zavarai – tárgyában végzett közel négy évtizedes
tudományos, kutatói és oktatói munkássága, szakmai-közéleti tevékenysége elismeréseként
Gereben Ferencné dr. Várbíró Katalin, a pszichológiai tudomány kandidátusa, az Eötvös Loránd Tudományegyetem
Bárczi Gusztáv Gyógypedagógiai Kara Gyógypedagógiai Pszichológiai Intézetének főiskolai tanára részére,
a néprajz, a népművészet, a nemzetiségi-kisebbségi kultúra és magyarságkutatás területén végzett tudományos
tevékenységéért; a határon túli magyarság kulturális örökségének megőrzéséért
dr. Gráfik Imre néprajzkutató, a néprajztudomány kandidátusa, a Néprajzi Múzeum nyugalmazott muzeológusa
részére, több évtizedes eredményes gyógyító munkája, a sebész szakorvosképzésben végzett oktatói tevékenysége
elismeréseként dr. Gulyás Gusztáv, az orvostudomány kandidátusa, az Országos Onkológiai Intézet Fej-nyak Állcsont, Rekonstrukciós
Plasztikai Sebészet és Laser Sebészeti Osztály tanácsadó főorvosa, címzetes egyetemi tanár részére,
a diabetológia területén végzett több évtizedes gyógyító, szakellátás-fejlesztő munkássága, oktató és
szakmai-közéleti tevékenysége elismeréseként dr. Gyimesi András, a békéscsabai Réthy Pál Kórház-Rendelőintézet Belgyógyászati Osztályának osztályvezető főorvosa
részére, négy és fél évtizedes lelkipásztori, nevelői, egyházépítő tevékenysége, Szolnok építészeti értékeinek védelme és
gyarapítása érdekében végzett munkája, eredményekben gazdag életútja elismeréseként
Hamar István, a Szolnoki Református Gyülekezet nyugalmazott lelkipásztora részére,
a hazai német kulturális élet, a zenei hagyományok és az anyanyelv ápolása érdekében végzett sokoldalú munkája
elismeréseként Heilig Ferenc tanár, művelődésszervező, a Magyarországi Német Ének-, Zene- és Tánckarok Országos Tanácsa elnöke,
a Magyarországi Németek Országos Önkormányzata kulturális bizottsági tagja, a Magyar Művelődési Intézet és
Képzőművészeti Lektorátus Nemzetiségi Kulturális Szakértői Tanácsának német tanácsnoka részére,
az elesettek és a hátrányos helyzetűek érdekében végzett szolgálata elismeréseként
Hofher József jezsuita szerzetes, a Jezsuita Roma Szakkollégium lelki vezetője részére,
a csurgói református egyház, a gimnázium és a település történetének feldolgozásáért, jelentős hely-, egyház- és
iskolatörténettel összefüggő publikációs, valamint több évtizedes oktató-nevelő tevékenysége elismeréseként
dr. Horváth József, Csurgó város alpolgármestere, a Csokonai Vitéz Mihály Református Gimnázium nyugalmazott
tanára részére, a légkör és a bioszféra közötti nyomanyagcsere kutatásában elért, nemzetközileg is kiemelkedő eredményeiért,
tudományos, kutatói, oktatói és szakmai-közéleti tevékenysége elismeréseként dr. Horváth László, a Magyar Tudományos Akadémia doktora, az Országos Meteorológiai Szolgálat levegőkörnyezeti
szakértője részére, az apátság és a rendi élet újjászervezéséért, a lelkipásztori munka újraindításáért, a szombathelyi gimnázium
megújítása érdekében végzett munkájáért, oktató-nevelő tevékenysége, példaértékű életútja elismeréseként
dr. Horváth Lóránt Ödön csornai premontrei apát, prépost, prelátus részére,
a magyarság érdekében végzett munkájáért, kulturális, közéleti tevékenysége elismeréseként
Hölvényi György, az EU Parlament Néppárti Képviselőcsoportjának tanácsosa, a Schuman Alapítvány főtitkára,
a Vallások Közötti Párbeszéd program vezetője részére, emlékezetes alakításaiért, sokoldalú művészi munkássága elismeréseként
Hűvösvölgyi Ildikó színművész részére, az Esztergom-Budapest Főegyházmegye kórházlelkészi ellátásának megszervezéséért, hivatástudattal és alázattal
végzett szolgálata elismeréseként Janig Péter Ferenc, a Budapesti Katolikus Kórházlelkészség lelkésze részére,
közel öt évtizedes, a felsőoktatásban végzett oktatói, oktatásfejlesztési, tankönyv- és jegyzetírói tevékenysége
elismeréseként dr. Kacz Károly, a mezőgazdasági tudomány kandidátusa, a Nyugat-magyarországi Egyetem Mezőgazdaság- és
Élelmiszertudományi Kara Biológiai Rendszerek Műszaki Intézetének egyetemi tanára részére,
több évtizedes oktató-kutató munkája, az érdekegyeztetésben végzett tevékenysége elismeréseként
dr. Kis Papp László, a műszaki tudomány kandidátusa, a Budapesti Műszaki és Gazdaságtudományi Egyetem
nyugalmazott egyetemi tanára részére, a magyar történelem fehér foltjainak feldolgozásában, az összmagyarság jogaiért folytatott harcban, az egyetemes
emberi értékek hathatós gyarapításában végzett munkásságáért, életműve elismeréseként
dr. Kosztin Árpád jogász, történész, író részére, a református felsőoktatásért és a szakkollégiumi rendszer kialakításáért végzett szervezői munkája, oktatói és
publikációs tevékenysége elismeréseként dr. Kovács Levente közgazdász, a Miskolci Egyetem tanszékvezető egyetemi docense, a Magyar Bankszövetség
főtitkára részére, kimagasló színvonalú, eredményes oktató- és kutatómunkája elismeréseként, a fogyatékkal élő fiatalok informatikai
oktatásának megszervezéséért dr. Kutor László, az Óbudai Egyetem Neumann János Informatikai Kara Informatikai Rendszerek Intézetének egyetemi
docense részére, több évtizedes kiemelkedő gyógyítói, oktatói, tudományos és közéleti munkássága elismeréseként
dr. László Ádám szülész, nőgyógyász, az orvostudomány kandidátusa, a Fővárosi Önkormányzat Bajcsy-Zsilinszky
Kórház és Rendelőintézet osztályvezető főorvosa, egyetemi magántanár részére,
több évtizedes sokirányú, nemzetközileg is számon tartott közgazdasági munkássága elismeréseként, szakpolitikai,
gazdaságfilozófiai tanulmányaiért Lóránt Károly mérnök-közgazdász, a Magyar Közgazdasági Társaság tagja részére,
négy és fél évtizedes, az igazságszolgáltatás terén végzett felelősségteljes munkája, vezetői és közéleti tevékenysége,
életpályája elismeréseként dr. Mádi Imre címzetes főügyészségi ügyész, a Kalocsai Városi Ügyészség vezető ügyésze részére,
a nagycsaládok, illetve életminőségük javítása érdekében végzett több mint két évtizedes sokirányú, példamutató
tevékenysége elismeréseként dr. Márki László, a Nagycsaládosok Országos Egyesülete volt elnöke, a Magyar Tudományos Akadémia Rényi Alfréd
Matematikai Kutatóintézete Algebra Osztályának vezetője részére, az agrárágazat területén végzett több évtizedes munkája, szakmai-közéleti tevékenysége elismeréseként
Máté János agrármérnök, a Sióvölgye Mezőgazdasági Kft. nyugalmazott ügyvezető igazgatója részére,
a gyógynövénykutatásban, a gyógyszerészképzésben, a tudományszervezésben végzett több évtizedes kiemelkedő
munkássága, oktatói tevékenysége elismeréseként dr. Máthé Imre, a biológiai tudomány doktora, a Szegedi Tudományegyetem Gyógyszerésztudományi Kara
Farmakognóziai Intézetének egyetemi tanára részére, több évtizedes, a geodézia és földmérés területén végzett szakmai és tudományos munkája elismeréseként
dr. Mihály Szabolcs, a műszaki tudomány kandidátusa, a Vidékfejlesztési Minisztérium szakmai főtanácsadója,
a Nyugat-magyarországi Egyetem címzetes egyetemi tanára részére, a környezetvédelem, a modern fejlődéstudomány terén végzett úttörő jellegű kutatásaiért, kiváló irodalmi tárgyú
esszéiért Miklóssy Endre író, műfordító részére, négy évtizedes ügyvédi munkája, kamarai elnökként a Fejér megyei ügyvédség önigazgatásában szerzett érdemei,
szakmai-közéleti tevékenysége elismeréseként dr. Mikó Péter, a Fejér Megyei Ügyvédi Kamara elnöke részére,
humanista értékközpontú, a magyarság történelmi példaképeit bemutató figurális és modern alkotásaiért
Nagy Benedek szobrászművész részére, a magyar református oktatás ügyének – a diktatúra alatt is vállalt – több évtizedes szolgálatáért, tudományos
munkásságáért, a fizikatanítás megújításában vállalt szerepéért, a tudománytörténet területén végzett
értékmentéséért dr. Nagy Mihály, a Debreceni Református Kollégium nyugalmazott igazgatója részére,
kiemelkedő népművészeti munkásságáért, a magyar népi hagyományok ápolásáért, terjesztéséért és színpadra
állításáért, valamint lakóhelyén és annak környezetében végzett tanítói, hagyományőrző és közösségszervező
munkájáért Németh Ildikó Harangozó Gyula-díjas táncművész-koreográfus, a Sajnovics János Általános Iskola és Alapfokú
Művészetoktatási Intézmény igazgatóhelyettese, a Művészeti Iskola vezetője részére,
több évtizedes immunológiai és biotechnológiai kutatói és tudományos munkássága, az orvosutánpótlás
oktatása-nevelése terén végzett tevékenysége, egyetemvezetői és szakmai-közéleti szerepvállalása elismeréseként
dr. Németh Péter, az orvostudomány kandidátusa, a Pécsi Tudományegyetem Általános Orvostudományi Kara
Immunológiai és Biotechnológiai Intézetének vezetője, egyetemi tanára részére,
a kommunizmus bűneinek feltárásában fontos szerepet játszó történelmi ismeretterjesztő munkája elismeréseként
Novák Tamás újságíró, a Mandiner Kft. ügyvezetője részére,
Skrabski Fruzsina újságíró részére, a gyógyszerkutatás, valamint az idegrendszeri megbetegedések vizsgálata terén végzett határainkon túl is számon
tartott tudományos munkássága elismeréseként dr. Orosz Ferenc, a Magyar Tudományos Akadémia doktora, a Magyar Tudományos Akadémia Természettudományi
Kutatóközpontja Enzimológiai Intézetének igazgatóhelyettese, tudományos tanácsadója részére, a kulturális értékek létrehozása, megőrzése és bemutatása érdekében végzett sokoldalú művészi munkássága
elismeréseként Pál Gábor, a Vasutas Zene- és Képzőművészeti Iskola igazgatója részére,
több évtizedes kimagasló színvonalú szakmai munkássága elismeréseként dr. Pallós Imre, a Budapesti Műszaki és Gazdaságtudományi Egyetem címzetes egyetemi docense részére,
a történelem segédtudományainak kutatásában és oktatásában végzett kiemelkedő munkájáért, valamint a magyar
állami kitüntetések és nemzeti szimbólumaink történelmi hagyományokon alapuló megújításában szerzett
érdemeiért dr. Pandula Attila történész, az Eötvös Loránd Tudományegyetem Bölcsészettudományi Karának egyetemi tanára
részére, a hagyományos hangszeres népzene kutatásában, gyűjtésében és közkinccsé tételében végzett több évtizedes
munkássága elismeréseként dr. Pávai István néprajzkutató, zenetudós, a Hagyományok Háza tárvezetője részére,
több évtizedes eredményes gazdasági vezetői tevékenysége, a Nemzeti Kulturális Alap létrehozása és működtetése
érdekében végzett munkája, érdemdús közszolgálata elismeréseként Perlik Pál, a Nemzeti Kulturális Alap Igazgatóságának nyugalmazott igazgatója részére,
sokoldalú művészi munkássága, egyedülálló – különösen a filmiparral összefonódó – legendás életpályája
elismeréseként Pintér Tamás kaszkadőr, testnevelő tanár, öttusaedző, vívó szakedző, a Magyar Kaszkadőr Szövetség elnöke,
nyugalmazott egyetemi docens részére, az ismeretterjesztés hálózatának fennmaradása és megújítása érdekében végzett tevékenységéért, a Tudományos
Ismeretterjesztő Társulat intézményei nyelvvizsga- rendszerének működtetéséért Piróth Eszter, a Tudományos Ismeretterjesztő Társulat Szövetségi Irodájának igazgatója részére,
a Ronald Reagan-centenárium megszervezésében vállalt jelentős szerepéért, főiskolai oktatói és a képzést segítő
sokoldalú tevékenysége elismeréseként Pomezanskiné Szabó Eszter, a Budapesti Gazdasági Főiskola címzetes egyetemi docense, a General Electric Corporate
közép- és kelet-európai kommunikációs és közkapcsolati igazgatója részére,
több mint négy évtizedes erdőmérnöki tevékenységéért, az erdőgazdálkodás és a vadgazdálkodás összhangjának
megteremtéséért, az erdész szakmai utánpótlás önzetlen segítéséért Právetz Antal erdőmérnök, a Vértesi Erdészeti és Faipari Zrt. Csákvári Erdészetének igazgatója részére,
a patológia tudományának területén, valamint a rák elleni küzdelemben elért kimagasló eredményeiért, a betegség
magyarországi visszaszorítása érdekében végzett fáradhatatlan munkája elismeréseként Pusztainé dr. Podmaniczky Erzsébet, az Országos Onkológiai Intézet Nemzetközi Kapcsolatok Osztályának vezetője
részére, a magyar versnyelv költői szerkezetre is kiható frissítéséért, irodalmi munkássága elismeréseként
Restár Sándor író, költő részére, a magyarországi reneszánsz és humanizmus latin irodalmának és képzőművészetének kutatásában elért
eredményeiért, Janus Pannonius összes művei kritikai kiadásának szerkesztésében végzett munkája elismeréseként
Ritoókné Szalay Ágnes, a Magyar Tudományos Akadémia Irodalomtudományi Intézete Reneszánsz Osztályának
nyugalmazott könyvtárosa részére, újságírói, szerkesztői, utánpótlás-nevelői munkássága, példaértékű életútja elismeréseként
Rosdy Pál, az Új Ember katolikus hetilap szerkesztője részére,
a Pécs Európa Kulturális Fővárosa projekt megvalósítása során végzett kimagasló tevékenysége elismeréseként
Rubovszky Rita, a budapesti Patrona Hungariae Általános Iskola, Gimnázium, Diákotthon és Alapfokú Művészetoktatási
Intézmény igazgatója részére, a helyközi közlekedés fejlesztése érdekében végzett innovációs munkája, vezetői és szakmai-közéleti tevékenysége
elismeréseként Sárközi György, a Borsod Volán Személyszállítási Zrt. vezérigazgatója részére,
vidéki épített örökségünk megőrzéséért, helyreállításáért és gyarapításáért végzett tevékenységéért, a városépítés,
város- és területrendezés, műemlékvédelem területén és a tájházak létrehozása során nyújtott kiemelkedő szakmai
teljesítményéért Simányi Frigyes építészmérnök, a Népi Műemlékekért Alapítvány elnöke részére,
az élelmiszeripar területén végzett öt évtizedes tudományos és kutatói munkássága, a hazai élelmiszer-toxikológiai
anyagok egészségügyi kockázatainak vizsgálatában és megítélésében szerzett érdemei elismeréseként
dr. Sohár Pálné dr. Bándi Judit vegyészmérnök, az Országos Élelmezés- és Táplálkozástudományi Intézet nyugalmazott
főosztályvezetője részére, az igazságszolgáltatás terén végzett több évtizedes felelősségteljes és eredményes munkája elismeréseként
dr. Solti Irén címzetes fellebbviteli főügyészségi ügyész, a Pest Megyei Főügyészség osztályvezető ügyésze részére,
az alkalmazott és numerikus matematika területén végzett tudományos kutatói, publikációs és tankönyvírói
munkássága, oktatói tevékenysége elismeréseként dr. Stoyan Gisbert, a matematikai tudomány doktora, az Eötvös Loránd Tudományegyetem Informatikai Kara
Numerikus Analízis Tanszékének egyetemi tanára részére, a gyógyszerészet ügyének hathatós képviseletéért, a Magyar Gyógyszerészi Kamara alapításában, szervezeti
kialakításában és működtetésében végzett áldozatkész munkája elismeréseként dr. Szabó Sándor, a Magyar Gyógyszerészeti Kamara tiszteletbeli elnöke részére,
több évtizedes kimagasló, a környezetügy érdekében végzett tevékenységéért, különösen a Fenntartható Fejlődés
Bizottság működését biztosító munkájáért dr. Szalóki Gyula közgazdász, az Országgyűlés Hivatala Főtitkárságának főtanácsadója részére,
négy évtizedes kimagasló szakmai munkája, jogsegély-szolgálati tevékenysége elismeréseként
dr. Székely István ügyvéd, az Országos Magyar Vadászati Védegylet jogi képviselője részére,
a szövettani vizsgálatok kvantitativ és molekuláris pathológiai diagnosztikájának hazai bevezetéséért, tudományos
munkásságáért, valamint a szakorvosképzésben végzett kimagasló tevékenysége elismeréseként
dr. Szentirmay Zoltán, az orvostudomány kandidátusa, az Országos Onkológiai Intézet Sebészi és Molekuláris
Daganatpatológiai Központjának igazgatója részére, a hazai és nemzetközi szervetlen kémiai és anyagszerkezet-vizsgálati kutatásokban való hathatós részvételéért,
tudományos eredményeiért, négy évtizedes oktatói, oktatásszervezői és szakmai-közéleti tevékenysége
elismeréseként dr. Szepes László, a kémiai tudomány doktora, az Eötvös Loránd Tudományegyetem Természettudományi Kara
Szervetlen Kémiai Tanszékének egyetemi tanára részére, a klasszikus és modern értékeket egyaránt közvetítő költői munkássága, újságírói tevékenysége elismeréseként
Szepesi Attila József Attila és Babérkoszorú-díjas költő, szerkesztő részére,
a család és az emberi méltóság védelméért, a társadalom peremére szorultak megsegítéséért, a szociális
válsághelyzetek megelőzéséért, az egyházi és civil szervezetek rendszerváltozás utáni újjászervezéséért végzett
áldozatos munkássága elismeréseként Sztrilich Ágnes, a Szociális Testvérek Társasága magyarországi elöljárója, a Magyarországi Rendfőnöknői Konferencia
elnöke részére, több évtizedes közösségépítő tevékenysége, oktató-nevelő, plébániai, lelkipásztori munkája, példaértékű életútja
elismeréseként dr. Tomka Ferenc, a Káposztásmegyeri Szentháromság Plébánia plébánosa, a Pázmány Péter Katolikus Egyetem
Hittudományi Karának egyetemi tanára részére, több évtizedes áldozatos lelkipásztori szolgálatáért, egyházközéleti tevékenységéért és Zalaegerszeg közéletében
betöltött közösségépítő szerepéért Török Zoltán, a zalaegerszegi Református Egyházközség lelkésze részére,
a határon túli magyarság segítéséért, társadalmi-kulturális helyzetének jobbítása érdekében végzett munkásságáért,
kiemelkedő karitatív tevékenységéért Ugron Béla, a Magyar Máltai Lovagok Szövetsége magyarországi delegátusa részére,
a bibliofil könyvnyomtatás és kötészet megújítása, fejlesztése terén végzett eredményes munkája elismeréseként.
Vadász József Mihály, a Szekszárdi Nyomda nyugalmazott ügyvezető igazgatója részére,
nagy értékű köztéri alkotásaiért, emlékműveiért, a magyar nép történelemformáló alakjainak a képzőművészet
eszközeivel történő megörökítéséért Varga Gábor keramikus- és szobrászművész részére a
MAGYAR ÉRDEMREND lovagkeresztje polgári tagozata, közel három évtizedes kimagasló szolgálati tevékenysége elismeréseként
Bodnár Zsolt Attila rendőr dandártábornok, a Terrorelhárítási Központ főigazgató-helyettese részére a
MAGYAR ÉRDEMREND lovagkeresztje katonai tagozata kitüntetést adományozom. Budapest, 2012. március 5.
Schmitt Pál s. k.,
köztársasági elnök


text:
1679/2018. (XII. 15.) Korm. határozata az International Center for Settlement Of Investment Disputes előtt indított eljárásban történő perképviselet ellátásához szükséges forrás biztosításáról.
A Kormány
 1. az  államháztartásról szóló 2011. évi CXCV. törvény 33.  § (2)  bekezdésében biztosított jogkörében eljárva
az  International Center for Settlement Of Investment Disputes (ICSID) előtt indított ICSID ARB/17/27 ügyszámú
eljárásban az állami képviselet feladatainak ellátása érdekében 300 000 000 forint egyszeri átcsoportosítását rendeli
el a Magyarország 2018. évi központi költségvetéséről szóló 2017. évi C. törvény (a továbbiakban: Kvtv.) 1. melléklet
XLIV. A  Nemzeti Földalappal kapcsolatos bevételek és kiadások fejezet, 2. A  Nemzeti Földalappal kapcsolatos
kiadások cím, 4. A  vagyongazdálkodás egyéb kiadásai alcím, 2. Eljárási költségek, díjak jogcímcsoport terhére,
a Kvtv. 1. melléklet XLIV. A Nemzeti Földalappal kapcsolatos bevételek és kiadások fejezet, 2. A Nemzeti Földalappal
kapcsolatos kiadások cím, 4. A  vagyongazdálkodás egyéb kiadásai alcím, 1. Tanácsadók, értékbecslők és jogi
képviselők díja jogcímcsoport javára, az 1. melléklet szerint;
Felelős: pénzügyminiszter
agrárminiszter Határidő: azonnal
 2. felhívja a  pénzügyminisztert, hogy az  agrárminiszter bevonásával gondoskodjon az  1.  pontban foglalt feladat
további ellátásához szükséges 686 000 000 forint biztosításáról a Magyarország 2019. évi központi költségvetéséről
szóló 2018. évi L. törvény 1.  melléklet XLIV. A  Nemzeti Földalappal kapcsolatos bevételek és kiadások fejezet,
2. A Nemzeti Földalappal kapcsolatos kiadások cím, 4. A vagyongazdálkodás egyéb kiadásai alcím, 1. Tanácsadók,
értékbecslők és jogi képviselők díja jogcímcsoport javára.
Felelős: pénzügyminiszter
agrárminiszter Határidő: 2019. január 31. Orbán Viktor s. k.,
 miniszterelnök